Benetako hezkuntza hirueleduna posible da | Nevers Ikastetxea\nPosted bysreven-admin\t 9 urtarrila, 2020 16 urtarrila, 2020 Iruzkin bat utzi Benetako hezkuntza hirueleduna posible da\nNevers Ikastetxean ikasleek programa hirueleduna ikasteko aukera izateko helburuarekin egiten dugu lan. Helburu horrekin, Europar Batasunaren eta Eusko Jaurlaritzako Hezkuntza Sailaren ildoak aplikatzen ditugu.\nBadakigu hizkuntzen estimulazio goiztiarrak azkarrago ikastea ahalbidetzen duela eta, horregatik, eraginkorrak gara hizkuntzak ikastean ez ezik, ikasteko tresna gisa erabiltzean ere.\nGeure eskola-eremuan hiru hizkuntza egoteak geure proposamenaren gakoa bideratzen du: hizkuntza-ikaskuntzaren plangintza murgilketa-ikuspegitik egitea, hizkuntzen erabilera aktiboa eta parte-hartzean oinarrituz, baliabideak ahalik eta errentagarrien egitea ahalbidetuz eta hizkuntza-ikaskuntzen transferentzia erratea ahalbidetuz.\nHIRUELETASUNA ETA ELEANIZTASUNAK BETI GEHITZEN DUTE, INOIZ EZ DUTE KENTZEN\nElebitasunaren ikertzaile amerikar ospetsua zen James Cumminsek bere garaian esan bezala, “hobe da bi gurpileko bizikletan ibiltzea, gurpil bakarrekoan ibiltzea baino”. Joan den mendeko 80ko hamarkada hasieran esandako esaldi horrek garrantzi handiagoa hartu du egun. Izan ere, munduan, itxuraz antagonistak diren bi gertakari, erregionalizazioa eta nazioartekotzea, bertako hizkuntzak mantentzeko nahiaren eta, aldi berean, gutxienez nazioarteko hizkuntza baten erabilera sustatzearen osagarri gisa agertzen baitira.\nMURGILTZE LINGUISTIKORAKO PROGRAMA\nGure iritziz, hizkuntza bat ikasteko modurik onena hizkuntza hori bizitzea eta hizkuntza horretan heziak izatea da. Hori dela eta, Nevers Ikastetxean murgiltze linguistikorako programak jarri ditugu abian, 12 eta 14 urte bitarteko ikasleentzat, Irlandan eta Frantzian. Aukera ezin hobea da komunikatzeko gaitasuna hobetzeko eta bisitatzen den herrialdearen kulturan murgiltzeko.\nIngelesaren kasuan, ikasle bakoitza familia irlandar banarekin bizi da eta eskolak jasotzen ditu egunero hizkuntza-eskola batean, eskolen dinamika arruntean eta aisialdiko eta kiroleko jardueretan integratuz.\nFrantsesaren kasuan, truke bat egiten da: gure ikasleek ikasle frantses bat hartuko dute etxean astebetez eta haiei dagokien egonaldia egingo dute, Frantziako familiaren etxean. Egonaldian zehar bisitaldi kulturalak egiten dira, harrera egiten dien familiarekin biziko dira eta, noizean behin, ikastetxeko bizitzan parte hartuko dute.\nGure hizkuntza-politikari buruz gehiago jakin nahi baduzu, edo Nevers Ikastetxeak esparru horretan duen esperientzia kontsultatu nahi baduzu, jarri gurekin harremanetan telefonoz, posta elektronikoz edo zentroa ezagutzera etorriz. Atsegin handiz lagunduko dizugu.\nPosted bysreven-admin 9 urtarrila, 2020 16 urtarrila, 2020 Posted inHezkuntzaTags: hezkuntza hirueleduna


Mundu txiki batetik kantuan | Kultura | Berria\nLarunbatean urtea beteko da Joxan Artze hil zela. Haren lana abiapuntu hartuta, emanaldi bereziak egingo dituzte zenbait musikarik: Akauzazte, Amorante, Beñat Axiari eta Joseba Irazoki, eta Ibon RG ariko dira bihar Bilboko Kafe Antzokian eta 26an Donostiako Dabadaban, Izar & Star ziklo berezian.\nJoxan Artze, 1994an, Donostiako Viktoria Eugenian, Mundua gizonarentzat egina da, baina ez gizona munduarentzat ikuskizunean. JESUS MARI URIARTE\nHitzak zizelkatzen trebea zen Joxan Artze. Badute indarra hark idatzitakoek, eta are indar handiagoa hartu izan dute musikaz lagundu direnean. Idatzitako hitzena baino gehiago, haiekin sortutako doinuarena da askorentzat Artzeren lanak ekartzen duen oihartzuna. Ereserkiak dira Txoria txori, Gure bazterrak eta Ama hil zaigu, baina, Mikel Laboak ez ezik, beste hainbat ahotsek ere kantatu zituzten hark idatzitakoak. Hitzez harago, txalaparta hotsa ere berekin darama idazlearen izenak. Lan handia egin zuen musika tresna hori birsortu eta modernitatearekin uztartzen. Larunbatean beteko da urtea Artze hil zela, eta, urtemugaren aitzakian, haren lana gogora ekartzeko emanaldi bereziak antolatu dituzte. Izar & Star egitasmoak ziklo berezi bat egingo du, eta zenbait musikarik hartuko dute parte datozen egunetako bi emanaldietan: bihar, Bilboko Kafe Antzokian ariko dira, eta hilaren 26an, berriz, Donostiako Dabadaba aretoan.\nLau talde eta musikari ageri dira kartelean: Akauzazte, Amorante, Bas(h)oan (Beñat Axiari eta Joseba Irazoki) eta Ibon RG. Nork beretik eta nork bere erara, Artze oroituko dute 20 minutu inguruko emanaldi banatan. Izenak irakurrita, agerikoa da esperimentaziorik ez dela faltako euskal kultura abangoardiarekin lotu zuen belaunaldiko izen handi hori omentzeko. Proposamen irekia jaso zuten guztiek, eta horrelakoa izango da emango duten erantzuna ere: poemetatik abiatuko dira batzuk, eta, harengan inspiratuta, bestelako ekarpena egingo dute besteek.\n«Erraz» aukeratu dute errepertorioa. Izan ere, Akauzazte danok diskoan (2009) Artzeren hitzekin egindako abesti bat zuten, eta ordutik zuzenean ere jo izan dute: Nere amari. Osaera aldatuta, «kantaren beste bertsio bat» egingo du taldeak, zati bana gehituta hasieran eta bukaeran. Ur gardenak lanean ere (1998) bazuten poetaren hitzekin osatutako Aintzina, basabereak kanta, eta hori ere berreskuratu nahi dute amaiera aldera. Artze «oso figura esperimentala» izan da, Arrazolaren hitzetan: «Beti egon da hor».\nHaren kontrara, Rodriguezi ez zaio erraza egin poemak musikatzea, lehen begiratuan ez baita ageri errimarik: «Goitik beherako segidak dira, eta a priori ez dute musikaltasun handirik. Ez dira bertsoak: paperean ikusi, eta eskulturak dira ia-ia».\nArtzeren lan asko musikatu izan dira, ordea, eta haiekin egindako musika iruditeria jakin bati lotua egon izan da beti, Ez Dok Amairuren bueltan, batez ere. Hortik urruntzea eta hitzak bere musikarekin uztartzea izan da Rodriguezen helburuetako bat: «Ez nuen Mikel Laboaren bertsiorik-edo egin nahi, ez nuen hortik jo nahi». Hori izan da Urizarren asmoa ere: «[Artze] Mediatiko egin zen Laboaren, Benito [Lertxundiren] eta haien bitartez, eta haren poeta lana fagozitatu zen, kantugilea balitz bezala».


Blogak ezagutzen - Kressala\nKressala | 2009-03-03 15:03\nGehien gustoko izan dudan bloga, Aramaio.com izan da. Izugarri gustatzen zait argazkigintza, baina egia esanda, ez naiz oso ona argazkiak egiten. Horrexegatik bloga oso ona iruditu zait, argazki oso politak dituelako. Hori dela eta, bisita asko ditu.\nSuperbaien bloga ere, oso ona dela iruditu zait. Goio Aranak bere eguneroko bizitzan, kalean aurkitzen dituen bitxikeriei buruz hitz egiten du. Gai asko ukitzen ditu, argazkiak jartzen ditu... horrexegatik oso interesgarria da.\nForozaina ere, oso blog ona da. Hemen, bideo bat agertzen da eta ondoren horri buruzko esaldi bat.\nOndoren, hitz batezko bloga irakurri dut. Hau, informazioa lortzeko bloga da, eta ez pertsona baten pentsamenduari buruzkoa. Hemen, pertsona desberdinak idazten joaten dira komunikazioari buruzko gaiei buruz.\nAzkenik, piperrautsa bloga aurkitu dut. Hemen, Mikel Irizar bere pentsamenduak eta bere eguneroko bizitzaren kontakizunak idazten ditu. Blog hau "piperrautsa" izena duela dio, bere burua etorkizuari buruzko kezkengatik, holan izendatzen duelako.


Xalto bertso sariketaren hamabigarren edizioak formatu berria izango du — Bertsozale Elkartea\nXalto bertso sariketaren hamabigarren edizioak formatu berria izango du\nAzaroaren 15ean bi kanporaketa jokatuko dira Iruñean eta Leitzan eta azaroaren 22an berriz finala, Goizuetan\nOstiralean, azaroaren 15ean, hamabigarren ediziora ailegatuko da bi urtetik behin egiten den bertsolari berrientzako Xalto sariketa.\nEraberrituta, saio bakarra egin beharrean, hiru saio izango ditu; bi kanporaketa eta Goizuetan jokatuko den finala.\nHonela, azaroaren 15eko bi kanporaketak, Iruñeko Zaldiko Maldiko elkartean eta Leitzako gaztetxean izanen dira.\nGuztira, hamasei bertsolarik kantatuko dute bi saio horietan eta saio bakoitzeko lehen hiru sailkatuek osatuko dute finaleko seikotea.\nBertso-merendu formatuarekin, kanporaketak 19:30ean hasiko dira eta ondotik merendua eskainiko da. Sarrera doakoa da.\nIruñeko Zaldiko Maldiko elkartean, ondoko zortzi bertsolariek kantatuko dute: Kotte Plaza (Irurita), Egoitz Gorosterrazu (Ituren), Saioa Alkaiza (Antsoain), Oier Amiano (Elizondo), Oskar Sanz de Acedo (Iruñea), Amaia Elizagoien (Oronoz), Sarai Robles (Barañain) eta Iban Garro (Lesaka). Gai-emaile lanetan Ainara Ieregi arituko da eta epaile lanetan berriz, Ekintza Landa, Julen Zelaieta eta Mikel Beaumont.\nLeitzako gaztetxean kantatuko duen zortzikotea hau izanen da: Patxi Castillo (Bera), Xabier Maia (Elizondo), Iker Gorosterrazu (Ituren), Unai Uberetagoena (Iruñea), Irati Majuelo (Iruñea), Mikel Lasarte (Barañain), Jokin Pinatxo (Bera) eta Mikel Azpiroz (Leitza). Jon Arratibelek jarriko ditu gaiak eta epaile lanetan, Joseba Beltza, Saioa Mitxelena eta Ander Fuentes “Itturri” arituko dira.\nHonakoa da parte-hartzaileek egin beharko duten lana:\n- Zortziko handian binaka gaia emanda bina bertso osatu\n- Zortziko txikian binaka ofizioka hiruna bertso osatu\n- Zortziko txikian bi punturi erantzun\n- Emandako hitzari bertso bana\nFinala, azaroaren 22an Goizuetan\nBertso-afari formatua izango du azaroaren 22an Goizuetan egingo den finalak. Gaueko 21:00etan hasita, Goizuetako Umore Ona elkartean egingo da afaria eta ondoren saioa. Maider Ansa gai-emaileak bideratuta, kanporaketetatik sailkatutako sei bertsolari arituko dira kantuan. Epaile lanetan berriz, Jon Abril, Saioa Mitxelena eta Ander Fuentes “Itturri” jardungo dira.\n15 eurotan, sarrerak aurretik salgai jarriko dira Goizuetako Amaia kafetegian eta Nafarroako Bertsozale Elkartearen egoitzan.\nSaioan zehar bertsolariek ondoko lana egin beharko dute:\n- Zortziko handian binaka gaia emanda hiruna bertso osatu\n- Binaka launa kopla osatu\n- Objektu bati bertso bana\nNafarroako Bertsozale Elkarteak urtero antolatzen dituen ekimenen artean, txandakatzen diren Xalto sariketa eta Mariano Izeta sariketa daude. Horien helburu nagusia Nafarroako bertsolari gazte zein hasi berriei kantatzeko aukera ematea da, haien bertsogintza ezagutarazteko eta gerora baliagarri izango zaien esperientzia har dezaten.\nXalto sariketa, 1992. urtean egin zen lehen aldiz eta aurten hamabigarren edizioa jokatuko da. Andres Narbarte “Xalto” bertsolariaren omenez egina, Goizuetan, bere jaioterrian ospatuko da finala.\nHamabi edizio hauetan bertsolari nafarren harrobia izan da eta hala izaten segituko du. Julio Soto, Estitxu Arozena, Xabier Silveira… izan dira Xalto sariketa irabazi dutenetako batzuk. Duela bi urteko sariketan Aimar Karrika auriztarrak jantzi zuen txapela.\nSariketa honetan parte hartzeko hiru baldintza bete behar dituzte bertsolariek: Nafarroako Bertsolari Txapelketako finalean inoiz kantatu ez izana, aurretik Xalto sariketa irabazi ez izana eta 1997. urtean edo beranduago jaioak izatea.\nNafarroako Bertsozale Elkartea da Xalto sariketaren antolatzailea, Goizuetako udalaren laguntzaz. Horrez gain, Goizuetako Umore Ona elkartea, Iruñeko Zaldiko Maldiko elkartea, Leitzako gaztetxea eta Eusko Jaurlaritzako Kultura Sailaren babesa ere du ekimenak.


HEZKUNTZA SAILAZ ETA ARBITRARIETATEAZ : BEASAINGO IKASTOLATIK(Gara 13-12-28)\n1996-97an ere guretzat izendatuta zeuden Udaletxeko gelak (Alkartasuna Lizeoak erabiltzen zituenak) eta Olanoren etxekoak ez,ziren gure esku gelditu, eta beraz, urtebete merkataritza zentro batean eskola ematen aritu ondoren, ikasturtea Urbialde plazako gelak baimendu ziren eta HEZKUNTZA SAILArekin hitzartu zen beste lokal horiek herriaren premietarako geratuko zirela, beraz, behar zirenerako, baita DBHrako ere.\nDBHren lehen eskaria 1991ko Errege Dekretuaren arabera egin zuen 1999, dekretu horren 4. Xedapenaren arabera aritzeko 1991 aurretik sortutako ikastetxea behar zelakoan eta eta Informe Perizial bat ere burutu zuen ondoren Administrazioaren aurkako Aretoak\nDBHrako bigarren eskaria 2010eko Errege Dekretuaren arabera eta fede txarrez bideratutako harreman prozesua\n2001ean 32 ikaslerekin utzi gintuen krisi gordin baten ondoren, 2012an zegoeneko 230 ikasle izatera etorria zen Ikastola eta bigarrenez eskatu dugu Beasaingo ikasleek herrian behar dutela DBH ere ikastolen sarean.\nBEASAINGO IKASTOLAk bere esku ditu 1.500 metro karratu, eraikita eta legeak eskatzen dituen baldintza guztiak betez DBHrako prest. 1.500 metro karratu horiekin 12 urtera arte Beasaingo Ikastolan ikasten duten ikasleei beren herrian eta ikastolan 16 urtera arte ikasten jarraitzea bermatzen zaie. Horretarako (lerro batentzako) lau gela behar ditu Ikastolak, eta beste mila metroak LH eta DBHrako bateragarriak direnez, hazkundera bitartean, geure hezkuntza¬ proiektuari eta aniztasunaren trataerari modu lasai eta zabalean irtenbidea emateko aukera ona eskaintzen digu.\nHala ere, azken urteetan ikastolaren geletan egindako obra bakoitzari ezarritako kalbarioari esker, oso ondo zekien Ikastolak ez zuela laguntzarik aurkituko Gipuzkoako Lurralde Ordezkaritzako unitate teknikoan, ez eta Gipuzkoako Ikastetxeen Arduradunak ordezkatzen duen Beasaingo Eskola Publikoen ardurapeko sailetan ere. Beraz, arduradun politiko izendunekin ere harremanetan jarri zen, Hezkuntzarako eraikinak arautzen zituen Errege Dekretua argitaratu ondoren.\nBada ez bada, hala ere, aurrena, Peritu txostenaz baliatu zen. Bi arrazoi ziren horretarako: batetik alde baten txostena ez zelako eta hein horretan Peritu txostenak ez Administrazioak eta ez beste inork zalantzan jarri ezinezkoak direlako eta Administrazioaren aurkako Peritu-txostenak Beasaingo Ikastolari, inpartzialtasunez, arrazoi ematen ziolako eta, proiektu berriak, Hezkuntza Sailak interpretagarritzat jo zitzakeen hainbat egiturako punturi buruz ikastolaren alde ebazten duelako.\nBestalde, aurreproiektu hori Hezkuntza Sailera aurkeztu baino lehen, Beasaingo Ikastolak, EHIko teknikariekin eta udal teknikariekin hitz egin zuen eta denek bermatu zuten proiektuaren legezkotasuna. 2012ko maiatzean aurkeztu zuen Beasaingo Ikastolak Lurralde Ordezkaritzan EHIko ordezkariekin eta Beasaingo alkatearekin batera proiektua\nProiektu horri lehen ezezkoa; jaso zuen Ikastolak, Hezkuntza Saileko Unitate teknikoko ezein aparejadoreren bisitarik jaso gabe eta bertako aparejadoreek Ikastolako arkitektoarekin telefonoz asko kostata lortutako elkarrizketa baten ondoren jaso zen. Zertara bidali aparejadorerik? Beasaingo eskola mapan agintzen duen mapa kontzeptu bakarrean ez dago sartuta eskubideen aldagaria, berek egituratutako mapari kosta ahala kosta eustea baizik.\nHelegitea egin eta erantzuna jaso aurretik Eusko Legebiltzarrerako hausteskundeak iritsi ziren eta alderdiz aldatu zen Hezkuntza Saila. Hezkuntza Sailak bestelako inolako erabakirik eman gabe zeukan artean, baina Beasaingo Ikastolari etorri zitzaion bigarren ezetza,, eta gainera bide guztiak itxita utzi zitzaizkion.\nGobernu berriarekin Eusko Jaurlaritzan izandako bileran bertan Arantza Aurrekoetxea sailburuordeak onartu zuen, nortasun ordezkatze edo suplantazioa gertatu zela bigarren ezezkoan eta berak eman zituen hiru argudioak errepikatuko ditugu hemen: espainiera hutsez idatzita zegoen ezezkoa eta berak ez omen ditu horrela sinatzen aginduak, aurreneko irakurraldian ikusi zuen data okerra (2012a zen eta 2013ko data zuen). Nortasun-ordezkatze edo suplantazioa,bada berez izan ebazpen baten anulazio-argudio, baina geure proposamenak berez emandako arrazoi objektiboen konfidantzan eta Hezkuntza Sail berritik emandako hitza tarteko, onartu egin genuen beste inolako prozesurik hasi gabe: Hezkuntza Sailak gaia berraztertzea eta irtenbide bat emango zitzaiola agindu zigun . Horren harira, Gipuzkoako Lurraldeko aparejadorea etorri zen eta Gema Gonzalez de Txabarri Lurralde Ordezkari berriak esandakoaren arabera, ohiko txostena izan zen, ez bereziki negatiboa, eta agertzen ari ziren kezkei buruz aritu gara eta arrazoitu dugu e-postaz.\nBEASAINGO IKASTOLA EZ OMEN DA ORAIN ERAIKIN INDEPENDENTEA\nAbenduaren 12an, dena bide onean zihoalakoan berriz bilerara joan garenean berriro ere ezezkoa eman zaio proiektuari, eta ahoz emandako arrazoi bakarra izan da etxebizitzekiko ez dela eraikin independentea . Gutxien espero genuen erantzuna ondorengo arrazoiak tarteko:\na.- Gure proiektua LH eta DBHrako zen eta LHrako emandako baimenak eraikin horretan emanda daude, eta gainera, peritu¬ txostenak ere argudiatua du sarrera-irteera independenteak dituela eta baita gelak irakaskuntzarako modu esklusiboan erabiltzen direla ere. Baina are gehiago, erabaki horren aurka egiten du Gipuzkoako Lurraldeko Unitate Teknikoko aparejadore jaunak 1999ko apirilaren 27an eta ekainaren 29an bi aldiz emandako aldeko txostenak.\nb.- Baina hori ez da dena. Beasainen Hezkuntza Sailak azken urteetan, eta areago 2010eko dekretua indarrean sartu ondoren, emandako pausu, baimen eta aukera guzti horiek, frogatu egiten dute Hezkuntza Sailak ez duela neurri berbera erabiltzen irakaskuntza publikoan eta kontzertatuan, ez baimentzeko, ez eta irakaskuntza ahalbideratzeko ere.\nBi adibide bakarrik jarriko ditugu eraikinei eskakizunei buruzkoak. Alkartasuna Lizeoari DBH kentzeko prozesuan, DBHko ikasle guztiak ez dira egon ikastetxe berean, ez eta gune berean ere., dekretuek ikastetxe publiko zein kontzertatuentzat, den-denentzat, hala eskatzen badute ere. Gaur egun, oraindik, Loinazpen daude DBH1-2-3 mailetakoak eta Txindoki Institutuan DBH4koak, hain zuzen ere Loinazpetik 2 kilometrora dagoen tokian. Ez da kasu bakarra, berriki hedabideetan agertu denez, gauza berbera egin behar dute Azkoitiko ikastetxe publikoetan.\nBigarren adibide bat, HHI/EPA. Arestian aipatutako 2010eko dekretuaren arabera ikastetxe publiko baten barruan beharko luke, eta bestela ere bai. HHI/EPA, Beasainen, 2010az aurretik (anbulatorio zaharrean, etxepean) eta baita geroztik ere, beste etxepe batean baimenduta ari da lanean. Ez dago ikastetxe publiko baten barruan, legeak eskatzen duen bezala, eta gainera, Eraikin Publiko berria da eta, tokiz aldatu dutenean ere, ez zaio dekretuak ikastetxe guztientzat eskatzen dituen baldintzetarik eskatu. Itsuek ere ikus dezakete ezberdin tratatzen gaituztena.\nHauek denak medio, administratuak, Beasaingo Ikastolak, ezin du konfiantzarik izan ez orain eta ez gero Hezkuntza Sail horrek egiten dituen ekintzengan eta dena delako berez behar lukeen konfiantza legitimorik ez du eskaintzen, eta beraz, babes gabe geratzen da Beasaingo Ikastola Hezkuntza Sailaren edozein erabakiren aurrean.\nAre gehiago, ez du bermatzen krisi garai latz hauetan legezko eraikinietan inbertitzeko baimenak emanez abertastasuna eta lana sortzea ere.\nEta oraindik arduradunen bat geratzen bada honen berri ez zekiena, orain ez du aitzakiarik izango egoera konpontzen ahalegintzeko eta urak bere bidera ekartzeko. Zuzenbidezko ekintzek gezurtatzen bagaituzte pozarren esango dugu Hezkuntza Sailak ez duela arbitrarioki jokatu Beasaingo Ikastolarekin, baina hori ikusten ez dugun artean, aurkakoa adierazten jarraituko dugu.\nAimar Larrea, Juan Jose. Lasa ,Jose Ramon Anuntzibai ANDRAMENDI HERRI ONURAKO IRAKASKUNTZA KOOP. ELKko lehendakari eta lehendakari-ohiak


erabili.eus/ Aurki.com amarauneko euskarazko informazioaren topaleku\nHemen zaude: Sarrera » Sare-aldizkariak » Berri berriak » Aurki.com amarauneko euskarazko informazioaren topaleku\nAurki.com amarauneko euskarazko informazioaren topaleku\n2005-05-05 / 07:00 / Luistxo Fernandez INTERNET\nAmarauneko 200 informazio iturrietako informazioa topa daiteke Aurki.com-en. Informazio guztia behar bezala sailkatuta eta euskaraz.\nAurki.com bilatzaile bat izan da 2000. urteaz geroztik, euskarazko sareko baliabideen direktorio edo aurkibide bat. Bere oinarria Open Directory Project (Dmoz.org), direktorio libre eta irekia zen. Haren ispilu bat izan da eta da Aurki.com. Beherago ikus Aurki.com zaharrek izan zuten itxura ezagutzeko. Baina 2005eko otsailean Aurki.com eraldatu egin da Jarioa proiektua bertan integratzeko. Direktorio-bilatzaileak martxan jarraitzen du, baina portada aldatu egin da, eta agregatzailea da gunearen muina orain.\nZer da agregatzaile bat?\nWebgune automatikoa da agregatzailea. X iturri informatibo arakatzen ditu azken berritasunak jasotzeko, eta horiek erakutsi eta antolatzen ditu modu dinamikoan, etengabe eguneraketa batean.\nZer agregatzen du Aurki.com-ek?\n2005eko martxoan, ofizialki aurkeztu zenean Aurki berritua, 175 informazio iturri inguru genituen, euskarazkoak denak, 14 talde tematikotan antolatuta: politika, euskara, udalak, herrietako berriak...\nInformazio iturri horiek Interneten aurkitu ditugunak dira: euskaraz Interneten RSS estandarrean informazioa eskaintzen dutenak dira. RSS edukien sindikaziorako formatu punta-puntakoa da Interneten. Bere aplikazioak gero eta hedatuagoak dira, informazioa eta albisteak zabaltzeko, blogen eremuan, administrazioan, enpresa munduan eta abar.\nRSS iturriak apur bat denetarikoak dira euskaraz Interneten, baina haien artean, gero eta garrantzi handiagoa daukate blogek, euskal blogosferak alegia. Aurki.com-ek dituen iturrien artean heren bat izango dira jada blogak. argitalpen pertsonalerako Interneteko fenomeno berriak euskaraz zer ematen duen ikusteko, Aurki.com da leihorik zuzenena une honetan. 2004. urtean egin zuen eztanda nazioartean, eta gure artean ari da hedatzen. Aurki.com-ek zehatz batzuetan, adibidez Teknofiloetan edo Pertsonaletan, ederto ikusi daiteke hori.\nZer zerbitzu eskaintzen du Aurkik?\nAurki.com, bere eskala lokal eta zehatzean, Interneteko nazioarteko punta-puntako zerbitzu eta baliabideen konpendio bat da.\nGoogle News. Hala nola Googleren albistegi automatikoak, egunerokotasunaren ikuspegi beti eguneratua eta gaika antolatua eskaintzen duen, berdin egiten du Aurki-ren portadak: ikusmira batean, azken berritasunak, azken ordua euskaraz, eta euskal blogosferak zer duen komentagai. Dena automatikoki eta etengabe berritua.\nBloglines bezalako RSS irakurgailu bat. Enpresa horrena da munduko feed edo RSS irakurgailu indartsuena. X informazio iturri jarrai ditzake erabiltzaileak, harpidetzaren bidez, ez hainbat gune tarteka bisitatuz, baizik eta harpidetza-zerbitzuaren ohartarazpena jasoz berriak dauden bakoitzean. Aurki.com-ek harpidetza zerbitzu erraza eskaintzen du, zuzena eta euskarazko iturriei enfokatua, baina XML, RSS edo bestelako sigla tekniko konplikatuak jakin gabe erabili daitekeena.\nPlaneta lokala. Internet planet edo planeta terminoak izendatzen ditu agregatzaile tematiko edo lokalak. Espainian daude Planeta Canarias edo Planet Granada, adibidez. Euskarazko planet konpletoa da, hortaz, Aurki, eta atalka sailkatua gainera; izatez, Espainiako adibide horiek baino dexente osoagoa.\nEuskal sarearen aurkibide zehatz bat. Aurreko Aurki.com, bilatzaile-direktorioak, funtzio hori zuen, eta du oraindik, hortxe baitago oraindik. Baina Aurki.com berrituak ere aurkibide funtzioa izaten jarraitzen du. 175 informazio iturri, ez dira, ez, Interneteko euskarazko gune guztiak, baina 175 horiek dira, preseski, beren edukiak gehien berritzen dituztenak, eta berrikuntza teknologikoetan jantzienak daudenak, RSS sindikazioa eskaintzen baitute. Bitacoras.com zerbitzu batek gaztelaniaz betetzen duen papera baino askoz zehatzago betetzen du Aurkik, gaur egun, euskarazko Interneteko esparruaren estaldura ekskainiz. RSSrik eskaintzen ez duenak, eta Aurkin ez denak, atzean geratzeko arriskua du.\nZerbitzu hauek berrikuntza dira euskaraz. Baina ez bakarrik euskaraz. Nobedadea dira Euskal Herriko Interneteko garapenean. Aurki.com da euskal sarearen esparruan sortutako lehen albistegi automatikoa. Herri honetan sortutako lehen feed irakurgailua. Bertako blogosferaren ikusmira bateratu bat ematen duen lehen baliabidea. Erdaraz ez dago orain artean halakorik.\nNola dabil Aurki?\nAurki.com automatikoa da. Robot bat bere lana etengabe egiten.\nLan editorial oso txikia da. Iturri baten berri dagoenean, hura gehitu eta kito.\nSoftware librearekin dabil Aurki.com. Programa hauekin: Zope (web aplikazioen zerbitzaria), Universal Feed Parser (feed irakurgailua), MySQL (datu basea), eta Localizer (interfazea euskarara itzultzeko). Programazio lengoaia Python da eta zerbitzariaren sistema eragilea, FreeBSD. Hori guztia software librea da.\nLan teknikoa, azpiegitura hori apailatzekoa, CodeSyntax enpresak egina da. Eta Gipuzkoako Foru Aldundiaren Euskararen Normalkuntzarako Zuzendaritza Nagusiaren dirulaguntza izan du.\nAurkik iraganean zuen itxura\n2000. urteko udan, Aurki, euskarazko direktorio bilatzailea hor goian. Urte bereko abenduan (azpian), Euskaldunon Egunkariaren albisteak integratuz... Orduan Egunkariak bere izenburuak horrela eskaintzen zituen. Orain, berriz, batez ere albiste biltegi bat den unean, Berria-k ez du RSS feedik eskaintzen.\n2002tik oraintsu arte beste itxura hau izan du guneak.\nOrain jada, loturen biltegi ez oso eguneratu bat izatetik, albisteen eta blogosferako nobedadeen atari etengabe (eta automatikoki) eguneratu bat izatera igaro da. Hemendik aurrera, ikusiko dugu.\n(LUISTXO FERNANDEZ OSTOLAZA Eibar.org elkarteko kide eta CodeSyntax enpresako proiektu arduraduna da)\nCopyleft: Luistxo Fernandez, www.eibar.org/copyleft


Jesxux Mari Guridi Izagirre | rufino iraola garmendia\nZientziak dena al daki? →\nJesxux Mari Guridi Izagirre\nPublicado el noviembre 21, 2016\tpor kafarnaum\nLagun eta lankidea hil zaigu, Gabiriako Semea eta Oiartzunen bizi zena. Doluminik sentikorrenak emazte Arantxa, hiru seme-alaba eta familia osoari.\nZoriontsu izatea da mundu honetan daukagun betebehar bakarra, eta besteak zoriontsu egiten saiatzea. Jexux Mari zoriontsu izan da, ez problema eta gorabeherarik izan ez duelako, horiei aurre egiten jakin duelako baizik. Umorea eta onberatasuna, bertuteak.\nJexux Marik ez zizun goi maiako anbizio partikularrik, gauza txikietan aurkituko zizun zoriona, klaseak eman, koruan kantatu, mendian ziza eta perretxiko bila…\nItxura batean, joan da gure artetik. Bere dimentsio historikoa amaitu da. Tenporalki izan duen forma hori bukatu da. Baina bere azken dimentsio edo dimentsio sakona ez. Olatua eta itsasoa bezalakoa da gizakiaren bizia. Olatua da dimentsio historikoa eta itsasoa azken dimentsioa. Olatua itsasotik dator eta itsasora itzultzen da; azken finean, biak bat dira: ura. Bat gara errealitate osoarekiko, zeinen azken Hondoa Bizia, Jainkoa, Konszientzia… den.\nBere erara, kristau fededuna ere bazen Jexux Mari, eta, ebanjelioko pasartetxo bat gogoratuko dugu (Joan 8,58): «Bene-benetan diotsuet: Abraham sortu baino lehenagokoa NAIZ NI.» dio Nazareteko Maisuak, Joanen arabera. Aurreko paragrafoko irudiaren arabera, denok gara Abraham baino lehenagokoak. Osatzen gaituen Hondoarekin konexioan egotea da kontua.\nEsta entrada fue publicada en 1 Biografia y etiquetada 161121. Guarda el enlace permanente.


DigiKam 7.0.0 bertsio berria iritsi da eta hauek dira bere berriak | Linuxetik\nBertsioaren bertsio berria digiKam 7.0.0 urtebeteko garapenaren ondoren kaleratzen da eta zenbaki berri honetan nabarmentzen da berritasun nagusia un aurpegia sailkatzeko sistema guztiz birmoldatuta argazkietan, besteak beste.\nDigiKam ezagutzen ez dutenek hori jakin beharko lukete hau KDE proiektuaren esparruan garatzen den aplikazioa da. Programak argazki gordinak eta kamera digitalen irudiak inportatu, kudeatu, editatu eta argitaratzeko tresna multzo zabala eskaintzen du. Kodea C ++-en idatzita dago Qt eta KDE liburutegiak erabiliz, eta GPLv2 lizentziarekin banatzen da.\n1 DigiKam 7.0.0 funtsezko funtzio berriak\n2 Nola instalatu digiKam Linuxen?\nDigiKam 7.0.0 funtsezko funtzio berriak\nDigiKam 7.0-en funtsezko hobekuntza bat da aurpegien sailkapen sistema erabat birmoldatuta argazkietan, zuk argazkietan aurpegiak identifikatu eta antzemateko aukera ematen du, eta etiketatu automatikoki.\nOpenCV-k lehen erabiltzen zuen kaskadako sailkatzailearen ordez, bertsio berriak neurona sare sakon batean oinarritutako algoritmoa erabiltzen du, horrek definizioaren zehaztasuna% 80tik% 97ra igo du, laneko abiadura handitu du (PUZ nukleo anitzetan kalkuluen paralelizazioa onartzen da) eta etiketatze prozesua guztiz automatizatzen du. egindako lanaren zehaztasuna baieztatzeko beharra gordez.\nKitean aurpegiak identifikatzeko eta parekatzeko dagoeneko prestatutako eredua dago. hau ez da prestakuntza osagarririk behar: nahikoa da aurpegi bat argazki anitzetan etiketatzeko eta sistemak berak aurpegi hori identifikatu eta etiketatu ahal izango du etorkizunean.\nGiza aurpegiez gain, sistemak animaliak sailka ditzake eta aurpegi distortsionatuak identifikatzeko aukera ere ematen du, lausoa, alderantzikatua eta partzialki itxia. Aurrerago, lan asko egin da etiketekin lan egiteko erabilgarritasuna optimizatzeko, Bat datorren interfazea zabaldu da eta aurpegiak ordenatzeko eta taldekatzeko modu berriak gehitu dira.\nDigiKam 7.0.0 bertsio berri honetan sartzen den beste hobekuntza bat da Gehitu da RAW 40 irudi formatu berrientzako laguntzabesteak beste, Canon CR3, Sony A7R4 (61 megapixel), Canon PowerShot G5 X Mark II, G7 X Mark III, CanonEOS, GoPro Fusion, GoPro HERO * eta abarreko kamera ospetsuetan erabilitakoak. Orokorrean, libraw erabiltzeari esker, onartutako RAW formatu kopurua 1100raino iritsi da.\nGainera, HEIF irudi formatuaren laguntza hobetzen da Apple HDR irudiak banatzeko. GIMP 2.10 adarrean erabilitako XCF formatu berriaren euskarria gehitu da.\nOsagarria HTMLGallery-k diseinu berria inplementatzen du, Html5Responsive, smartphone eta mahaigaineko pantailetara egokitzen den argazki galeria sortzeko. Gainera, etiketak eta oharrak alfabetoen ikurretan bistaratzearen inguruko arazoak konpondu dira.\nBeste hobekuntza batzuk hauek dira:\nEgitura nagusiak ImageMosaicWall plugina jaso zuen orain, beste argazki batzuetan oinarritutako irudiak sortzeko aukera ematen duena.\nEzarpenak gehitu dira kokapenari buruzko informazioa irudi fitxategiaren metadatuetan gordetzeko.\nKolore etiketak metadatuetan gordetzeko parametroak definitzen dituzten ezarpenak gehitu dira.\nSlideShow tresna digiKam eta Showfoto-ren osagarri gisa birmoldatu da, eta nahastu modurako laguntzarekin zabaldu da.\nAzkenik, horri buruz gehiago jakin nahi baduzu, iragarki ofiziala hemen kontsultatu dezakezu honako esteka.\nNola instalatu digiKam Linuxen?\nSoftwarea instalatzeko hainbat pakete aurki daitezke KDE.org webgunean. Linux erabiltzaileentzat, Appimage fitxategiak eta iturburu kodea prest daude.\nBertsio berri hau beren sistemetan instalatu ahal izateko interesa dutenentzat, KDE biltegietan eskaintzen diguten AppImage fitxategia deskargatuta egin dezakete gure sistemaren arkitekturaren arabera.\nEgin behar duguna da terminal bat irekitzea eta gure arkitekturari dagokion komandoa idaztea.\n32 biteko sistemen erabiltzaile direnentzat:\n64 biteko sistemen erabiltzaileak badira:\nExekuzio baimenak ematen ditugu:\nEta aplikazioa exekutatu dezakete klik bikoitza eginez edo terminaletik honako hauekin:\nArtikuluaren bide osoa: Linuxetik » aplikazioak » DigiKam 7.0.0 bertsio berria iritsi da eta hauek dira bere berriak\nSUSE Linux Enterprise 15 SP2 bertsio berria kaleratu da


LainoMehe: PACO ROCA-ren ZIMURRAK\nPACO ROCA-ren ZIMURRAK\nasteazkena, abenduak 03, 2014\nZIMURRAK, egunerarte, Paco Roca komikigile balentziarraren lanik sarituena da. Mundu mailako hainbat komiki jaialdietan izugarriko arrakasta izan ondoren, 2008 urtean Espainiako komiki Sari Nazionala jaso zuen Roca-k lan honi esker. Astiberri argitaletxearen eskutik lan bikain hau euskaraz irakurtzeko aukera dugu. Lau orrialde jarri ditugu ikusgai Frozeen-en. Ez dira asko euskaraz argitaratzen diren komikiak beraz korri dendara agortu baino lehen!\nHona hemen argitaletxearen aipamena:\nBeste Alzheimer krisi bat izan du Emiliok –bankuko exekutibo izandako gizona–, eta familiak zaharren egoitza batera eraman du. Han jende berria ezagutuko du; bere adineko kideak –nor bere ezaugarri klinikoekin eta bere nortasun propioarekin– batetik, eta zaintzaileak, bestetik, eta Emiliok haiekin bizitzen ikasiko du. Emilio egunerokotasun geldoan murgilduko da, ordutegi finkoek markatutako errutinari lotuta: botikak hartzeko ordua, siesta, jatorduak, gimnasia, oheratzeko ordua… Migel gelakideak lagunduko dio gaitzaren kontra borrokatzen, memoria ez galtzen ahalegintzen, azken solairura, ezinduenera, eraman ez dezaten. Orain arte komikietan gutxi jorratutako gai kontuzkoak landu ditu Paco Rocak Zimurrak lanean, hala nola Alzheimer gaitza eta zahartzaroko dementzia; baita sentikortasun samurrez landu ere, tarteka umore ukituren batekin, baina sekula karikaturan erori gabe. Sinesgarri egiten da narrazioa, dokumentazio lan zorrotzaren ondorioz, besteak beste. Izan ere, Paco Rocak lagunen gurasoen eta adineko senitartekoen pasadizoak bildu zituen, eta zaharren egoitzetara joan zen hango bizimodua ezagutzearren. Lehen eskuko material horri esker, fikzio sendo bat eraiki du.\nArgitaratze eguna: 2014-IX-22\nKolekzioa: Nobela Grafikoa\nAmazon ES: http://amzn.to/1zl4iCj\nAstiberri Paco Roca Zimurrak


Saint-Laurent-de-Cognac - Wikipedia, entziklopedia askea.\nCanton of Cognac-Sud (en)\n45° 41′ 48″ N, 0° 24′ 30″ W / 45.6967°N,0.4083°W / 45.6967; -0.4083Koordenatuak: 45° 41′ 48″ N, 0° 24′ 30″ W / 45.6967°N,0.4083°W / 45.6967; -0.4083\nCognac, Javrezac, Louzac-Saint-André, Merpins, Chérac eta Salignac-sur-Charente\n411 (%49.6) 418 (%50.4)\nSaint-Laurent-de-Cognac Frantziako udalerria da, Charente departamenduan dagoena, Poitou-Charentes eskualdean. 2013an 888 biztanle zituen.\n2007an Saint-Laurent-de-Cognac udalerrian erroldatutako biztanleak 894 ziren. Familiak 350 ziren, horien artean 64 pertsona bakarrekoak ziren (32 bakarrik bizi ziren gizonak eta 32 bakarrik bizi ziren emakumeak), 121 seme-alabarik gabeko familiak ziren, 141 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 378 etxebizitza zeuden, 357 familiaren etxebizitza nagusia ziren, 3 bigarren erresidentzia ziren eta 18 hutsik zeuden. 370 etxeak ziren eta 7 apartamentuak ziren. 357 etxebizitza nagusietatik 305 bere jabearen bizilekua ziren, 42 alokairuan okupaturik zeuden eta 10 doan lagata zeuden; 3 etxek gela bat zuten, 7 etxek bi zituzten, 33 etxek hiru zituzten, 113 etxek lau zituzten eta 201 etxek bost zituzten. 285 etxek euren parking plaza propioa zuten azpian. 118 etxetan ibilgailu bat zegoen eta 230 etxetan bat baino gehiago zituzten.\nSaint-Laurent-de-Cognac udalerriko biztanleria-piramidea 2009an .\n2007an lan egiteko adina zuten pertsonak 619 ziren, horien artean 467 aktiboak ziren eta 152 inaktiboak ziren. 467 pertsona aktiboetatik 423 lanean zeuden (224 gizon eta 199 emakume) eta 44 langabezian zeuden (22 gizon eta 22 emakume). 152 pertsona inaktiboetatik 56 erretiraturik zeuden, 41 ikasten zeuden eta 55 "bestelako inaktibo" gisa sailkaturik zeuden.\n2009an Saint-Laurent-de-Cognac udalerrian 368 unitate fiskal zeuden, 918 pertsonek osaturik. Pertsona bakoitzeko diru-sarrera fiskalaren mediana urteko 19.681 euro zen. \n2007an zeuden 21 komertzioetatik, 2 erauzte enpresak ziren, 3 janari enpresak ziren, 1 bestelako produktu industrialen fabrikazioko enpresa zen, 3 eraikuntza enpresak ziren, 3 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 informazio eta komunikazio enpresa zen, 3 zerbitzu enpresak ziren, 2 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2000. urtean Saint-Laurent-de-Cognac udalerrian 22 nekazaritza-ustiategi zeuden, 760 hektarea erabiltzen.\nBNF: 152487675 (data)


artikuluak | Salesianos Barakaldo\nAzken hiruhilabete honetan landu duten proiektuaren azken puntu gisa, 4 urteko neska-mutikoek altxorraren bila ibili dira eskolan zehar. Arrastoaren eta arrastoen artean, elkarrekin proba bat gainditu behar izan zuten altxorrera [...]\nMerezitako udako oporretatik pauso batera gaude eta, eguraldi ona aprobetxatuz, Haur Hezkuntzako ume guztiek ur festa eginez ospatu zuten. Halako freskagarria izan zen gure festa! Argazkiak ikusteko, egin klik hurrengo estekan: Argazki gehiago\n5 urteko gelako proiektuaren barruan, neska-mutilek El Karpinera, Karrantza Haranean, eguneko irteeraz gozatu zuten. Oso egun zirraragarria eta dibertigarria izan zen eta bertan baserrian zehar ibili ziren, animalia basati desberdinak babestuta [...]\nSalesianos Barakaldo Infantil Salesianos Barakaldo\nUrtero bezala, maiatzaren 24an María Auxiliadora eguna ospatzen dugu.COVID-19aren pandemiak markatutako bi urteren ondoren, azkenean jai salestar garrantzitsu hau berriro bizi ahal izan dugu, gure bereizgarri den dinamismo eta alaitasunarekin. [...]\nSalesianos Barakaldo HH LH DBH Batxilergoa Maria Sorosle Jaia\n4 URTEKO UMEEN TXANGOA\nPasa den astean 4 urteko ikasleak Bizkaia Park Abenturara txangoa egin zuten piraten munduan murgiltzeko. Bertan oso ondo pasatu genuen puzgarrietan saltoka, txirristatik jaisten, pilota-zuloetan jolasten eta ohe elastikoetan saltoka [...]\nApirilaren 29an (ostirala) 4. Mailako ikasleak Madariaga dorretxera joan ginen bisitan. Eguraldibikaina izan genuen eta kostalde eta paduratik ibilbide bat egin genuen, non animalia askoikusteko aukera izan genuen. Horren ondoren, [...]\nJoan den astean, LH 6ko ikasleek egun batzuk eman zituzten Baratzen. Hainbat jarduera egin zituzten: egurra zizelkatu, zaldi gainean ibili, baratzea landu, animaliak elikatu... Gainera, azken gauean diskotekaz eta gaualdi [...]


Pixel 3 XL Lite Geekbench Benchmark | en filtratu da Androidea\nPixel 3 XL Lite Geekbench-etik pasatzen da eta Foxconn-ek eraiki duela agerian uzten du\nIaz berriaren bertsio bat sortu zen Google Pixel 3 telefono mugikorrak. Baina ez ziren zurrumurruak soilik. Sarean argitaratutako zuzeneko argazki asko zeuden telefonoaren existentzia baieztatzen.\nAzken txostenak bi aldaera egongo direla dio: bata Pixel 3 Lite eta Pixel 3 XL Lite; orain azken hau Geekbench-en agertu da.\nErreferentzia "Foxconn Pixel 3 XL" gisa, datu-basean erregistratu zen izenak, agerian uzten du ekoizpena Foxconn-ek kudeatzen duela, eta Pixel 3 eta Pixel 3 XL-ren ekoizpena ere kudeatzen du.\nPixel 3 XL Lite Geekbench-en agertzen da\nAtzo probatu zen gailua martxan dago Android 9 Pie, nola ez, bestela, eta prozesadorearekin funtzionatzen du Qualcomm Snapdragon 710 zortzi core. Telefonoak a izateari buruz entzuten dugunaren desberdina da Snapdragon 670 chipset-a. Terminalak chipset indartsuago batekin ez ezik, 6 GB RAM ere baditu, Google telefonoan ikusi dugun altuena.\nPixel 3 XL Lite-k 1,805 puntu lortu zituen core bakarreko proban eta 5,790 puntu core-anitzeko proban. Puntuazioak beste telefono batzuen antzekoak dira, adibidez NIRE 8 SE, chipset berarekin funtzionatzen duena.\nPixel 3 Lite aldaerak abian jartzea espero da bigarren hiruhilekoa, urrun samarra dirudi. Hain indartsuak ez diren zehaztapenekin etorriko diren arren, jakinarazi da Pixel 3 eta Pixel 3 XL kamera nagusienak dituztela, beraz, izango duzu argazki edukiera ikusgarria telefono enblematiko horiek betetzen dutela. Atal honetan ez dute hutsik egingo espero ez duten arren arazo anitz eta askotarikoak horietatik jatorrizko ereduak ez ziren gorde, asko ziren.\nArtikuluaren bide osoa: Androidea » Berri » Pixel 3 XL Lite Geekbench-etik pasatzen da eta Foxconn-ek eraiki duela agerian uzten du\nOppo-k 10X Optical Zoom teknologia aurkeztuko du urtarrilaren 16an\nUrtarrileko segurtasun eguneratzea Samsung Galaxy J4-rako eskuragarri dago orain


Piano gainean gosaltzen, Harkaitz Cano.\nHarkaitz Canoren obraren baitan, ez da, ziur aski, onen-onenen artekoa, baina hauxe izan zen Canori irakurri nion lehen liburua. Berez, New Yorken bizi zela (Pasaia Blues idaztera joan zen, Joseba Jaka bekaren laguntzaz) Egunkariarako idatzi zituen kroniken bilduma da, baina ezagun zaio artikulu bilduma soila baino gehiago dela.\nWoolfen nobela erradikalenetako bat. Teknika narratiboaren aldetik, maistralana. Sei pertsonaiaren bizitzetan murgiltze hordigarria, bakoitzaren bakarrizketa amaigabeez txirikordaturik. Bederatzi interludio zoragarri ere baditu, egun baten joana zatika deskribatuz bizitzaren zikloak irudikatzen dituztenak.\nLunch Poems, Frank O’Hara.\nO’Hara MoMA museoko komisarioa izan zen, eta bazkaltzeko garaian museo ondoko kafetegian idatzi zituen poemek osatzen dute liburua. Pop erreferentziak, surrealismo kutsua, eta halako zorion berezia darizkie bere poemei. Horietako batean dioen bezala, XX. mendea, hondamendiak gorabehera, zoragarria izan daitekeelako.


Asparrenak 2017ko aurrekontuak onartu ditu . El Correo\nAsparrenak 2017ko aurrekontuak onartu ditu\n3.651.280,90 euro jasotzen dituen aurrekontuen hasierako onarpena gauzatu zen atzoko Osoko Bilkuran EH Bildu eta Asparrena Bidean talde independentearen babesarekin.\nAsparreneko Udaleko osoko bilkurak atzo onartu zuen 2017ko aurrekontua eta datozen egunetan jendaurrean jarri eta argitaratuko da Arabako Lurralde Historikoko Aldizkari Ofizialean.\nOnartutako aurrekontu proiektuak herritarren eta oposizioko talde politikoek egindako proposamen gehienak jasotzen ditu bere baitan. Aurrekontuetan jasotako partida adierazgarrienen artean Andra Mari kalearen urbanizaziorako 648.989,47 euroak, argiteria publikoaren aldaketarako 327.097,20 euroak edota igerilekuetan aspalditik beharrezkoak diren inbertsioak gauzatzeko 70.000 euroko partida.


Fernando Amorebieta 1985eko martxoaren 29an jaio zen Cantauran, Anzoateguiko estatua (Venezuela). Izan ere, bere gurasoak, biak Iurretakoak (Bizkaia), Amerikara eta Venezuelara bizitzera joan ziren lana zela eta. Bi urte zituela, Fernando eta bere familia Iurretarra itzuli ziren, eta 22 urte bete arte ez zen Venezuelako lurretara itzuli. Bere herri zen Iurretako Mikel Deuna ikastolan jolasten hasi zen, Lezaman Athletic Clubeko harrobian sartu arte futbolari profesional gisa prestatzeko. Espainiako futbol-selekzioaren beheko mailetan jokalari internazional gisa aritu zen. Bertan, 2004ean Suizan ospatutako Europako 19z beheko txapelketa irabazi zuen Espainiako 19z beheko selekzioa osatu zuen Sergio Ramos, David Silva, Roberto Soldado, Raúl Albiol eta Fernando Llorente bezalako jokalariekin.\nAthletic Clubekin Lehen Mailan debutatu zuen 2005/06 denboraldian, eta garrantzi handia izan zuen denboraldi horretan. Jatorriz erdilari bada ere, maiz eskuineko alboko gisa jokatu behar izan zuen eskuineko hegaleko defentsa-arazoak hala behartuta. 2007-2008 denboraldiaren amaieran, nahiz eta Premier League-ko hainbat taldek bere zerbitzuak lortu nahi zituztela adierazi, Fernandok klub zuri-gorritik ez zuela irtetea nahi ziurtatu zuen. 2008ko Eurokopa ospatu aurretik, misterrak, Joaquín Caparrosék, Amorebieta Espainiako hiru erdiko atzelari onenen artean zegoela eta "selekziora berehala joateko" moduko heldutasuna zuela esan zuen. Lehiaketa horren ondoren, Vicente del Bosquek, Espainiako futbol-selekzioaren entrenatzaileak, Danimarkaren aurkako lagunarteko partida jokatzeko deitu zuen, baina Fernandok ez zuen debutatu eta ez zuten gehiago deitu ere. Bestalde, César Farías entrenatzaile venezuelarrak Bilbora bidaia egin zuen Athletic Cluben eta Mallorcaren arteko liga-partida ikusteko. Une horretan Amorebietak Venezuelako selekzio absolutuarekin jolas zezan "bere eskuetan zegoen guztia" egingo zuela adierazi zuen. Amorebietak "La Vinotinto" deituriko selekzioarekin debutatzeko poza adierazi bazuen ere, FIFAren estatutuek xedatutakoaren arabera, harekin ezin zuela jokatu esan zioten, alde batetik, Espainiarekin 19z beheko taldearekin jokalari internazioal gisa aritu zelako eta, bestetik, 21 urte bete baino lehen selekzio-aldaketa ez zuelako eskatu.\n2009. urtea garrantzitsua izan zen Fernandorentzat, Athletic Clubekin 100. partida, Ligan 100. partida, Errege Kopako Finala jokatzeaz gain, Venezuelako Selekzioarekin jokatzea ukatzen zuen araudia indargabetu baitzen. Horrela, 2010eko abuztuan, Amorebietak herrialde hegoamerikarrarekin debuta zezan gestioei berrekin zizkioten.\n2010.ean FC Rubin Kazan-ek, Errusiako Liga nagusiaren irabazleak, fitxaketa-eskaintza garrantzitsua egin zion. Talde errusiarrak Athleticeri entzute handia izango zuen transferentzia eskura ordaintzeko prest zegoen. Hala ere, jokalariak Athleticeri berriro jakinarazi zion klubean geratzeko desioa eta euskal taldeak eskaintza errefusatu zuen. 2010/2011 denboraldiaren amaieran, Athleticek entrenatzailea aldatu zuen. Joaquín Caparrósek, Athleticen historiako partida gehiago dituen hirugarren entrenatzaileak —187— postua utzi zuen kontratatu zuten helburua lortu eta gero: UEFAn egotea. Itzal handia utzi zuen klubaren historian, konfiantzarik gabeko taldea berreraiki baitzuen. Marcelo Bielsa entrenatzaileak ordezkatu zuen, zeinek taldearen joko-estiloa aldatu eta iraltzatuz, taldea Bartzelonaren kontra Errege Koparen Finalean jokatzera eraman zuen eta txapeldunorde geratu ziren. Horrez gain, UEFA Europa League-ko finalareko sailkatu zuen 35 urte lortu gabe eta gero, Paris Saint-Germain, Lokomotiv, Manchester United, Schalke 04 eta Portugaleko Sporting bezalako taldeak kaleratuta.\n2011ko udan, Amorebietak Farías telefonoz deitu zuen Venezuelak deialdia egin ziezaion eskatuz. Urte bereko abustuaren 27an deialdia egin zioten, eta 2011ko irailaren 2an Argentinaren kontra debutatu zuen. 2011ko urrian, 2014ko Brasilgo Mundu Kopan sailkatzeko bigarren fasean, Fernandok bere lehenengo gola sartu zuen 61. minutuan Argentinaren kontra Venezuelako Selekzioarekin. Gol horri esker, Venezuelak kanporaketako lehengo garaipena lortu eta "albiceleste" deritzon taldea lehengoz garaitu zuen. Partida ezinhobe horren amaieran, tekniko argentinarrak, Alejandro Sabadellak, "Messi gelditzeko gai den jokalari bat ikusten dudan lehen aldia da. Zorionak Amorebietari" aitortu zuen.\n2012/2013 denboraldi-aurrea eta Ligako hasierako partidak ezin zituen jokatu, uda horretan pubiseko mina eragiten zion hernian ebakuntza egin ziotelako, eta lau asteko bajaz gain, beste zenbait aste behar izan zituen sasoian egoteko eta taldeko maila lortzeko.\n2013ko ekainean, Ingalaterrako Premier Leagueko Londreseko Fulham FC klubarekin lau denboraldiz fitxatzeko Athletic utziko zuela jakinarazi zuen.\nBere lehenengo denboraldian 23 partida bakarrik jokatu ahal zituen.\n2014eko apirilaren 26an, bere lehen gola sartu zuen Fulhameko kamisetarekin Hull Cityren aurka partidaren 58. minutuan eta gogoangarria izango da, bai Premier Leaguen bai Venezuelako selekzioan, gol horrekin Barclays Premier Leaguen gola sartzen zuen lehenengo venezuelarra baitzen.\n2014/2015 Sky Bet Championship txapelketa Fulham FCrekin hasi zuen. Baina denboraldi erdialdera, Middlesbrough FC taldera lagatu zuten Premier Leaguera igotzeko lehiatzeko, horrela bere ibilbide profesionalean atal berria hasiz.


Gradua Lehen Hezkuntza — Mondragon Unibertsitatea\nHasiera › Ikasketak › Graduak › Gradua Lehen Hezkuntza\nGradua Lehen Hezkuntza\nLehen Hezkuntzako irakasle tituluaren helburu nagusia da ikasleen hezkuntza premia guztiei aurre hartzeko eta, beraz, haien ikasleen egungo eta etorkizuneko premiei erantzuteko gai izango diren profesionalak prestatzea (ikasleen ingurune familiarra eta soziokulturala kontuan hartuta).\nOndorengo taulan, gradu hau bereizten duten ezaugarriak aurkezten dizkizugu:\nBi modalitate: aurrez aurrekoa eta online\nAtzerrian ikasteko aukera\nMONDRAGON UNIBERTSITATEAn, arazo ekonomikoengatik inork ez diezaiola ikasteari utzi bermatzen dugu.\nLehen Hezkuntzako irakasleek derrigorrezko hezkuntza arautuaren eremuan dihardute lanean,6tik 12 urtera bitarteko haurrekin.\nIkasleen praktikak hezkuntza programari eusten dioten zutabe nagusietako bat dira. Lehen Hezkuntzako Irakasle Graduaren plangintzak 44 ECTS ditu derrigorrez egin beharreko praktiketarako.\nTitulu honetan Lehen Hezkuntzan irakasle moduan aritzeko lanbidean jarduteko prestakuntza jasotzen da\nEsperientzia bat bizitzera prest dagoen jendearen bila gabiltza\nIkasketak bi modalitatetan eskaintzen ditugu: presentziala eta online erdi-presentziala.\nGoi mailako zikloren bat dutenentzat\nOnline erdi-presentziala. Modalitate horretan, badira hiru aukera:\nIrakasle Ikasketetako diplomatuentzat, gradua lortzeko.\nHaur Hezkuntzako eta Lehen Hezkuntzako graduatuentzat, bigarren gradua edo aipamen bat lortzeko.\nAurretik goi mailako ikasketak (diplomatura, lizentziatura, ingeniaritza edo arkitektura) edo Lanbide Heziketako goi mailako modulu ikasketak dituztenentzat eta goi mailako kirolarientzat, gradua lortzeko.\nAlde batetik, ikasketa horien iraupenagatik, eta bestetik, hainbat esparrutatik abiatuta tituluan bat egiten duten ekarpenengatik, hauek dira abantailak:\nPracticumerako espazio zabala izatea.\nIkasgaiak diziplinartekotasunetik planteatzeko aukera.\nIkaslearen jardueran oinarritutako curriculum garapena.\nKonpetentzietan oinarritutako lana.\nIkaslearen lan autonomoa suspertzea, garatzea eta bultzatzea.\nZereginak dibertsifikatzea eta irakaslearen lanarekin zerikusia duten helburu zabalago eta garrantzitsuetan integratzea (arazoei irtenbidea ematea, auziak konpontzea, proiektuak egitea).\nMONDRAGON UNIBERTSITATEAk egungo eta biharko gizartearen erronkei heltzeko egokitu du bere hezkuntza eredua, puntu hauetan oinarriturik: konpetentzietan oinarritutako prestakuntza, ikasle eta irakasleen arteko harreman estua, talde lana, etengabeko ebaluazioa, prestakuntza praktikoa enpresa eta erakundeetan, berrikuntza, ekintzailetza eta nazioarteko prestakuntza.\nKONPETENTZIETAN OINARRITUTAKO IKASKUNTZA\nZeharkako konpetentziak lantzeari esker, ikasleak ez ditu gaitasun teknikoak soilik bereganatuko; jakintzaz gain, egoten, ekiten eta izaten ere ikasiko du. Komunikazio eraginkorra, inplikazioa, erantzukizuna, lidergoa eta horrelako gaitasunak bereganatuko ditu.\nhainbat metodologietan OINARRITUTAKO IKASKUNTZA\nIkaslea da ikaste prozesuaren ardatz eta eragile nagusia. Honako metodologia hauek erabiltzen ditugu: kasu errealen simulazioak ikasgai guztietan; arazoetan, kasuetan eta proiektuetan oinarritutako ikaskuntza; praktikak, ikerketak...\nHumanitate eta Hezkuntza Zientzien Fakultateak Lehen Hezkuntzako ikastetxeen sare bat sortu du, Irakasle Ikasketak egiten ari diren ikasleek practicuma bertan egin ahal izan dezaten. Era berean, ikasleek hezkuntza lana edo prestakuntza lana egiten duten edozein erakundetan egin ditzakete praktikak (eskoletan, erietxeetan, eskolatik kanpoko ekipamenduetan, jolas zentroetan, eta abar).\nEsan beharra dago Fakultateak garrantzi handia eman diola hasieratik bertatik Unibertsitatearen eta Eskolaren arteko harremanari. Izan ere, bistan denez, etorkizuneko irakasleen hezitzaileek ongi ezagutu behar dute eskola eta haren garapena, ikasleen prestakuntza premia aldakor horietara egokitzeko.\nPraktikek mugikortasuna ematen diete titulazioko ikasleei, nazio barruko erakundeetan zein naziotik kanpoko erakundeetan, bai eta gauzen gaineko ikuspegi desberdina izateko eta prestakuntza programa osatzeko aukera ere. Mugikortasun mekanismoak prestakuntza programaren helburuetara egokitzen dira. Europakoen artean, aipagarriak dira ETEN (European Teacher Education Network) izeneko unibertsitate sareko eskolak, NETT (Network for the education and training of teachers) sarekoak, eta Eskoziako eta Galeseko beste eskola batzuek egindako itunari atxikitakoak. Ameriketako eskolei dagokienez, Erdialdeko Amerikako eta Hego Amerikako zenbait herrialderekin dugu egina ituna, hala nola Venezuela, Nikaragua, Guatemala eta Brasilekin.\nIkasle gehienek, prestakuntzan zehar, harreman estua izaten dute zenbait erakunderekin; zenbait eskola motarekin eta eragile hezitzaileekin, kasurako. Hala ere, ikaslearen eta erakundearen artean ikaslearen profil profesionalaren ezaugarrietara egokitutako harremana sortzea du helburu Gradu Bukaerako Lanak.\nEusko Jaurlaritzako Hezkuntza Sailaren bidez eskola publiko guztiekin egindako hitzarmena.\nERKIDE elkartearen bidez Euskadiko irakaskuntza-kooperatiba guztiekin egindako hitzarmena.\nKristau Eskolaren barruko eskola itundu guztiekin egindako hitzarmena.\nIkastolen Konfederazioko eskola guztiekin egindako hitzarmena.\nEusko Jaurlaritzaren Haur Eskolen Partzuergoa.\nEuskal Herriko Down Sindromearen Fundazioa.\nGipuzkoako Kirol Federazioen Elkartea.\nMUNDUKIDE (praktikak garabidean dauden herrialdeetan).\nTOPAGUNEA Euskara Elkarteen Federazioa.\nFakultatearentzat, garrantzi handia dute bertako ikasleen mugikortasunak eta beste unibertsitate batzuetatik etorritako ikasleen harrerak. Horretarako, filosofia baten barruan biltzen du helburu hori. Hona hemen filosofia horren helburu nagusiak:\nIkasle trukea eta Europako beste unibertsitate batzuetan sartzea erraztea.\nErasmus egonaldi akademikoak\nIrakaslearen eta ikerketaren nazioartekotzea bultzatzea.\nNazioarteko ikasleak gure Fakultatera erakartzea.\nNazioarteko irakasle eta ikertzaileen bisitak sustatzea.\nERASMUS programaren bitartez, atzerriko unibertsitateetan egonaldi akademikoak egiteko parada izango duzu. Programa honen bitartez, ikasleen mugikortasuna sustatzen da, atzerriko sona handiko unibertsitateekin MONDRAGON UNIBERTSITATEAk egiten dituen hitzarmenei esker. Atzerriko egonaldiaren ostean, “learning agreement”ean adostutako kredituak aitortuko zaizkie ikasleei.\nGRADU BUKAERAKO LANA ETA PRAKTIKAK ATZERRIAN\nERASMUS-Praktika programaren bitartez, ikasleek Gradu Bukaerako Lana egiten dute atzerriko unibertsitate, ikerketa zentro edo enpresetan. Egonaldiak iraupen ezberdinekoak izango dira, eta ikasleei “learning agreement”ean adostutako kredituak aitortuko zaizkie.\nLehen Hezkuntzako Graduaren helburua da ikasleen hezkuntza behar guztiak aurreikusteko prestakuntza duten profesionalak trebatzea. Ikasleek haurren ingurua –familia, gizartea eta kultura– kontuan hartuko dute, haien beharrei erantzun egokia emateko asmoarekin. Profesional sortzaileak eta konprometituak izango dira, errealitatearen interpretazio kritikoa egiten dutenak eta, aldi berean, gizarte aldakorrera egokitzen direnak. Haurrak ulertzeko gaitasun enpatikoa garatuko dute, giro abegikorra sortuz eta aurkikuntza eta ikerketa didaktiko eta pedagogikoetan parte hartuz.\nProfil orokorrez gain, profil zehatzago bat ere garatu ahal izango dute, aukeratutako aipamenen arabera:\nLehen Hezkuntzako aipamena\nHezkuntza Bereziko aipamena\nHeziketa Fisikoko aipamena\nAtzerriko Hizkuntzako aipamena\nBestalde, MONDRAGON UNIBERTSITATEAk zeharkako zenbait konpetentzia komun zehaztuak ditu bere hezkuntza proiektuan, gradu guztietarako. Hauek dira gaitasun horiek:\nTalde lana eta lidergoa\nArazoen eta gatazken kudeaketa\nOF 6 Hizkuntza-prestakuntza diziplinarra I\nOF 6 Hezkuntza Europan eta mundu globalean\nLehen Hezkuntzaren oinarri psikopedagogikoak OF 8\nOF 6 IBILBIDEA: LEHEN HEZKUNTZA\nEskola antolamendua eta familiaren parte-hartzea\nOF 6 IBILBIDEA: HEZIKETA FISIKOA\nD 6 Sarrera modulua. Gorputz Heziketaren testuingururatzea\nHizkuntzen irakaskuntza-ikaskuntza curriculum-edukien bidez H2 curriculumeko hizkuntza den testuinguruetan\nD 6 IBILBIDEA: ATZERRIKO HIZKUNTZA\nMatematikaren irakaskuntza-ikaskuntza D 4\nInformazio eta komunikazio-teknologien ekarpena gaitasun eleaniztasunaren garapenari\nIBILBIDEA: HEZKUNTZA BEREZIA\nPracticuma I D 8\nLaguntza sistema XXI. mendeko hezkuntzan. Esparru barne-hartzailea esku-hartzerako esparruak, zeregin profilak\nAhozko hizkuntzaren eta hizkuntza idatziaren irakaskuntza-ikaskuntza eta bere zailtasunak\nD 6 IBILBIDEA: LEHEN HEZKUNTZA\nD 9 Kultur ondarearen azterketa\nMusika, plastika eta ikus adierazpenaren oinarriak\nD 6 Aisialdirako hezkuntza\nArte hezkuntzaren diziplinarteko tratamendua eta esku-hartzea\nD 9 IBILBIDEA: HEZIKETA FISIKOA\nD 6 Haurraren garapena eta montrizitatea\nD 6 Heziketa fisikoa eta bere didaktika I. Curriculuma\nEleaniztasunaren garapena hizkuntza gutxituen testuinguruan\nLaguntza behar espezifikoei eman beharreko hezkuntza erantzuna I\nHizkuntza prestakuntza diziplinarra II\nD 6 Bizitza, ikasteko lekua\nD 30 Ikerketa eskolan\nGBL 6 IBILBDEA: HEZIKETA FISIKOA\nHeziketa fisikoa eta bere didaktika II\nIBILBIDEA: ATZERRIKO HIZKUNTZA\nHizkuntza-hezkuntzaren garapenerako ikerketa eskolan\nIkasteko zailtasunetan esku-hartzeko estrategiak\nOF: Oinarrizko Formazioa\nGBL: Gradu Bukaerako Lana\nIkasketa hauek amaitzerakoan, eta Eusko Jaurlaritzaren 47/2012 Dekretuaren arabera, HIZKUNTZEN EUROPAKO ERREFERENTZI BATERATUKO C1 MAILA baliokide den euskara ziurtagiria jaso dezake.\nTituluak honako gida eta arautegi hauek ditu.\nHain zuzen, irakaskuntzaren garapen egokia aurrera eraman ahal izateko ikasleek, irakasleek eta langileek kontuan hartu behar duten arautegi eremua osatzen dute.\nGraduko Arautegi Akademikoa\nErasmus egonaldien gida eta arautegia\nKanpo praktiken araudia\nProfesional gehienek eskoletan jarduten dute lanean, dela ikastetxe publikoetan, dela pribatuetan, dela itunduetan, Lehen Hezkuntzaren eremuko bi zikloetan, 6 eta 12 urte bitarteko haurrekin\nMaterial didaktikoa diseinatzen eta hezkuntzari lotutako bestelako jarduerak betetzen ere jardun dezakete, hala nola egoera berezietan dauden haurrak hezten, ikastetxetik kanpo.\nHumanitate eta Hezkuntza Zientzien Fakultateak, 2016-2017 ikasturtean, Gradura Egokitzeko Ikasketak eskainiko ditu online modalitatean, Irakasle Ikasketetan diplomatuak direnentzat. Beraz, edozein irakaslerentzako eskaintza da: duela gutxi diplomatura ikasketak bukatu dituenarentzat zein urteetan irakasle lanetan aritu denarentzat. Goi mailako hezkuntza esparrura egokitzeko prozesuan ezarritako planen arabera (1393/2007 ED), Irakasle Ikasketak graduko ikasketak izatera pasatu dira, hau da, goi mailako ikasketak. Hori dela eta, gure eskaintzaren helburua da aukera ematea aurretik diplomatuak direnei gradu titulua lortzeko.\nFormazioa osatu nahi duen Haur Hezkuntzako graduatuak graduondoko masterretan sartzeko aukera zabala izango du. MONDRAGON UNIBERTSITATEAk unibertsitate master hauek eskaintzen ditu hezkuntza arloan:\nBerrikuntza Didaktiko Metodologikoko Proiektuen Garapena eta Kudeaketa Hezkuntza Erakundeetan (BERRIMET) unibertsitate masterra\nLEHEN HEZKUNTZA GRADU PRESENTZIALA\n2017-2018 ikasturterako prezioa: 4.740 €\n* Zenbateko hau behin-behinekoa da. Errektore Kontseiluaren onarpenaren faltan.\nOrdainketa: matrikula egiterakoan, matrikula aurrerakina ordainduko da. Gainerako kopurua bederatzi kuotatan banatuko da, urritik ekainera.\nLEHEN HEZKUNTZA ON-LINE\n2017-2018 ikasturterako prezioak:\nKreditu bakoitzaren prezioa:\nGradura egokitzeko ikasketak, aldez aurretik Irakasle Ikasketetan diplomatuak direnentzat: 90 €\nBigarren gradua / aipamena, aldez aurretik Haur Hezkuntzan edo Lehen Hezkuntzan graduatuak direnentzat: 90 €\nGradua bere osotasunean online egingo dutenentzat: 75 €\n* Prezio horiek behin-behinekoak dira; Errektore Kontseiluaren onarpena falta da.\nOrdainketa: matrikula egiterakoan, sarrera kuota ordainduko da. Ikasturteko kredituen kopuruari dagokion zenbatekoa bederatzi kuotatan ordainduko da, urritik ekainera.\nMONDRAGON UNIBERTSITATEAk hainbat diru-laguntza eta finantzaketa bide eskaintzen ditu arazo ekonomikoengatik inork ikasteari utzi ez diezaion.\nEuskal Herriko Autonomia Erkidegoko ikasleentzat\nPrezio publikoen diru laguntza (Eusko Jaurlaritza eta MONDRAGON UNIBERTSITATEAren arteko hitzarmena).\nEuskal Herriko Autonomia Erkidegotik kanpoko ikasleentzat\nBeka Orokorra (MECD).\nHUMANITATE ETA HEZKUNTZA ZIENTZIEN FAKULTATEAK ESKAINITAKO LAGUNTZAK\nBatxilergoan ohorezko matrikula ateratzeagatik laguntza.\nFamilia ugarientzako laguntza.\nGenero indarkeriaren biktimei laguntza.\nTerrorismoaren biktimei laguntza.\nFakultatean arlo ezberdinetan bekadun aritzeko aukera. Curriculumaz kanpoko praktikak.\nMONDRAGON UNIBERTSITATEko Bekabide programarekin ordainketak egokitu ahal izateko aukera. Bekabide.huhezi@mondragon.edu\nIkasketak atzerrian egiteko diru laguntzak.\nMugikortasunerako diru laguntza osagarriak.\nBESTELAKO FINANTZAKETA AUKERAK\nIkasketak burutzeko maileguak Laboral Kutxarekin. Bekabide.huhezi@mondragon.edu\nMONDRAGON UNIBERTSITATEko ikasle izateagatik aukera ALECOP kooperatiban lana egiteko. Bekabide.huhezi@mondragon.edu\nHemen aurkituko duzu informazio guztia beka eta laguntzei buruz.\nIzena emateko epea: 2014-12-01etik 2015-06-12ra.\nMatrikula epea: 2015eko uztailaren 1etik 7ra.\nMondragon Unibertsitateak eskaintzen dizun zerbitzu honen bitartez, pisua partekatu nahi duten beste ikasle batzuekin harremanetan jar zaitezke, edota pisua alokatzeko aukerak ikus ditzakezu. Esteka honetan sartu besterik ez duzu egin behar: www.mondragon.edu/eps/OferDeman\nMONDRAGON UNIBERTSITATEAk ez du garraio zerbitzu propiorik, baina badago campusetara hurbiltzeko garraio publikoa. Garraio konpainia hauen webguneetan, ordutegiak kontsultatzeko aukera izango duzu.\nHauxe esan nahi du kredituak aitortzeak: ikasleak MONDRAGON UNIBERTSITATEAn zein beste edozein unibertsitatetako ikasketa ofizialetan eskuratutako kredituak, ikasten ari den Graduko tituluan konputatuko dira (kasuan kasukoetan), titulu ofiziala eskuratzeko helburuarekin.\nEspedientea beste edozein unibertsitatetatik MONDRAGON UNIBERTSITATEko Humanitateak eta Hezkuntza Zientzien Fakultatera lekualdatzekotan, edo, MONDRAGON UNIBERTSITATEAn bertan, irakaskuntza ofizialak aldatzekotan, oinarrizko formazioko kredituak automatikoki aitortuko zaizkio ikasleari, baldintza hauek betetzen badira:\nGizarte eta Zuzenbide Zientzia adarrekoak izatea kredituak.\nBaliokideak izatea bai edukietan eta baita kreditu kopuruan ere.\nGainerako kredituak Fakultate honek aitortu ahal izango dizkio ikasleari, berak aurreko ikasketetan gainditutako materietako gaitasun eta ezagutzen eta Huheziko Graduan aurreikusita daudenen arteko egokitzapenaren arabera.\nAurreko paragrafoetan jasotakoaren arabera aintzat harturiko kredituak zenbakizko noten bidez kalifikatuko dira, irailaren 5eko 1125/2003 Errege Dekretuko 5. artikuluan xedatutakoaren arabera.\nIrakasle Eskola moduan sortu zenetik, 1976an, Mondragon taldeko mugimendu kooperatibora atxikitako hezkuntza kooperatiba izan da. Hortaz, kooperatiba izaera duen erakundea da Fakultatea, Euskal Herrian errotua. Era berean, ezagutzari lotutako formazio, ikerketa, aplikazio eta transferentzairi dagokionez, HUHEZI irekita dago mundu osoan arlo horretan diharduten beste zentro, pertsona eta erakunde batzuekiko elkarlan eta hartu-emanetara.\nMasterrak: Derrigorrezko Bigarren Hezkuntzan, Batxillergoan, Lanbide Heziketan eta Hizkuntzen Irakaskuntzan irakasle gisa aritzeko gaitzen duen Unibertsitate Master Ofiziala.\n2011-2012an bi Unibertsitate Master Ofizial eskeintzen hasi zen: Hezkuntza Testuinguru Multikultural eta Eleaniztunetan Masterra eta Berrikuntza Didaktiko eta Metodologikoko Proiektuen Garapena eta Kudeaketa Hezkuntza Erakundeetan Masterra.\n2012-2013an Vic-eko unibertsitatearekin batera diseinatutako eta antolatutako Doktorego Programa berri hau jarri zen abian: Berrikuntza eta esku-hartzea Hezkuntzan Programa.\nEskoriatzako campusa, bi eraikinek osatzen dute, Nagusia eraikinak (5544 m2) eta Dorleta Eraikina (2000 m2)\n2013. urtean inauguratu zen, guztira 3.228,69 m2 ditu.\nLehen Hezkuntzako Graduko irakasleak.\nBerrikuntza eta esku-hartzea testuinguru kulturanitz eta eleanitzetan\nAinara Imaz Aguirre\nAitzol Loyola Idiaquez\nArantza Mongelos Garcia\nDiego Egizabal Olloquiegui\nEunate Arebiotorre Landeta\nIhintza Basterretxea Urkiri\nIon Lezeta Ruiz de Alegría\nJoxpi Irastortza Madariaga\nLeire Uriarte Zabala\nMeltxor Artetxe Lazkano\nOihana Elorza Dorronsoro\nYera Sanchez Moran\nZure prestakuntza sakondu nahi baduzu, MONDRAGON UNIBERTSITATEAk gradu-ondoko programa zabala eskaintzen dizu, baiUnibertsitate Masterretan bai Ikerketarako Master Ofizialetan bai Master mailako Titulu propioetan eta bai aditu kurtsoetan eta kurtso aurreratuetan. Informazio gehiago.\nHUHEZI fakultatean, ikerketa eta transferentzia arloa hiru eremutan ari da garatzen: hezkuntzan, komunikazioan eta lankidetzan, hain zuzen. Esparru horietan, hiru ikerlerro nagusi identifikatzen dira:\nKooperatibagintza, autoeraketa eta giza garapen iraunkorra (Lankidetzaren arloan)\nIkerlerro bakoitzean, zenbait ikertalde daude atxikita. Haietako bakoitzak hainbat jarduera akademiko eta hainbat ikerketa eta transferentzia proiektu gauzatzen ditu: argitalpenak, jardunaldi zientifikoetarako ekarpenak, proiektu finantzatuak eta transferentzia jarduerak (bai administrazio eta erakunde publikoetan, bai enpresa eta erakunde pribatuetan).\nEzagutu gure ikertaldeak.\nProposamena hartu izanaren agiria jasoko duzu email batean. Hobetzeko iradokizun eta proposamenik baduzu eta guri helarazi nahi badiguzu, bete formulario hau . Ikasleek formulatzen dituzten iradokizunak eta proposamenak dira Unibertsitateak etengabeko hobekuntzarako dituen tresna nagusietakoak.\nOfizialtasuna emateko eta RUCTn\nMatrikulatutako ikasle berri kopurua 133 195 194 202 180\nGraduatze tasa --- %92,03 %88,11 %88,83 %80,85\nUzte tasa %4,54 %5,08 %8,33 %5,94 %6,67\nEraginkortasun tasa --- %98,11 %97,81 %98,60 %98,45\nKanpora joandako ikasle kopurua 15 13 21 43 54\nIkasleen asebetetzea (0-tik 10-era) 7,76 7,83 7,73 7,70 7,81\nEgresatuen asebetetzea (0-tik 10-era) --- 7,05 7,10 7,18 ---\nEnplegu tasa --- %82,67 %78,45 %73,43 ---\nIRADOKIZUN ETA PROPOSAMENAK


Bazkide egin | Barranka Txirrindulari Taldea\nBAZKIDEA PDFa deskarga dezan, dion bezala baina behean. Acepto-ko laukia aktibatzen du bidali zuen nire datuetako eta jada hau, jada Barranka Txirrindulari Taldea-ren bazkidea zara.\nBarranka-ko bazkidea izatea, 25€ kostatzen da urtean, urtearen erdialderaino pasatu zen kuotan.\nBazkidea izatea, abantaila batzuetara zuzena ematen du. Bezala, deskontua gure probetan, klubaren furgoneten erabileran, baldintza bereziekin, bazkideek soilik eskatu ahal izango dutenekin, inskribatzea. Abantailak emango ditu Barranka Txirrindulari Taldea-rekikoestablezimendu|ezarpen kolaboratzaileetan erosketak, abantaila batzuk izango dituen bazkidea izateagatik tokian, hartarako egiteko orduan ere aurkez zezan bazkide bezala identifikatzen zaituen Txartelas.\nJAITSI BAZKIDE BARRANKA FITXA\nBazkide fitxa betetzeko argibideak:\n1. Pdf artxiboa ordenagailura deskargatu (ez bete nabigatzailean bertan).\n2. Pdf artxiboa ireki, eskatutako datuak sartu eta aldaketak gorde.\n3. Pdf artxiboa formulario amaieran gehitu.\nErants ezazu bazkide-Pdfa\nNire datuetako bidalia onartzen dut


Esportazioek eta inportazioek gora egin dute nabarmen [2015eko 2. hiruhilekoa]\nSubmitted by editore on 2015, urria 7 - 11:00\n2015eko bigarren hiruhilekoko datuen arabera, lehenengo hiruhilekoan ez bezala, igo egin dira esportazioak Euskal Herrian 14,3 puntu aurreko hiruhilekoarekiko eta 6,4 puntu iazko tarte berarekiko.\nGaindegia Azpimarrako ikasturte berrian, beste behin\nSubmitted by editore on 2015, urria 6 - 10:54\nPasa den ikasturteari jarraiki, Imanol Esnaolak, Gaindegiako koordinatzaileak, Maddalen Iriartek gidatzen duen Azpimarra saioan parte hartuko du astero Euskal Herriko ekonomia eta gizarte alorreko intereseko gai bat jorratuz. Askotarikoak izan dira aurreko denboraldian landutako gaiak (emakumea eta lan merkatua, hiri pobrezia, etxebizitzen prezioa, aireportuak, euskal Pirinioak, bizi kondizioak...) .\nDela liburuak, dela arropa, dela garraioa… asko dira Euskal Herrian irailak dakartzan gastu horiei ezin aurre egin ibili diren familiak. Krisi aldi ekonomikoak eta honek ekarritako langabezia, errenten jaitsiera edo oinarrizko gastuen hazkundea (argia, elektrizitatea eta abar) eragin zuzena izan dute familien pobretzean, eta aurrezteko gero eta zailtasunak handiagoak dituzte.\nOngi formatua izateak balore handia du gure gizartean. Azken 30 urteetan asko hazi da goi mailako formakuntza duen biztanleriaren proportzioa. Hazkundea bereziki handia eta ia etengabekoa izan da 90eko hamarkadatik aurrera, hego naiz ipar Euskal Herrian.\nSubmitted by editore on 2015, iraila 22 - 09:47\nElhuyarrek mapei buruz egin duen erreportajea landu du bere aldizkarian. Bertan Mikel Ayerstaran elkarrizketatu du, Gaindegiako www.euskalgeo.net atariko arduraduna. Euskal Herriko kartografia librea eskaintzen du webguneak.\n[Langabezia koiuntura] 2015eko 2. hiruhilekoa\nSubmitted by editore on 2015, uztaila 23 - 10:01\n2015eko bigarren hiruhilekoko datuen arabera, Euskal Herriko langabezia-tasa %14,9koa da (INE), aurreko hiruhilekoan baino puntu bat gutxiago. Iazko epe berarekin alderatzen badugu, ostera, langabezia-tasa 0,8 puntu txikiagoa da egun.\nSubmitted by editore on 2015, ekaina 25 - 10:27\nHego Euskal Herrian, 2015eko lehen hiruhilekoko datuen arabera, etxebizitzek 2.105 euroko prezioa zuten metro karratuko batez beste. Ipar EH-rako ez dago datu orokorrik, baina Lapurdiko kostaldearen bueltan udalerri askotan 3.000 eurotik gorako prezioak daude metro karratuko.\nSubmitted by editore on 2015, ekaina 18 - 11:18\nBarne Produktu Gordinak (BPG) goraka izan duen bitartean kontrako bidea egiten ari da Ikerketa, Berrikuntza eta Garapenari (I+G+B) zuzendutako inbertsioa Euskal Herrian\n[TXOSTENA] Euskal Herrian, zer erosten dugu kanpoan?\nSubmitted by editore on 2015, ekaina 5 - 13:27\nEuskal Herriko merkataritza fluxuen saldoa positiboa da: kanpora saltzen dugunak gehiago balio du erosten duguna baino. Baina nolako bilakaera izan dute, azken urteotan, beste herrialdeekin ditugun harremanak?


IMMELN Kakoa - galbanizatua - IKEA\nIMMELN serieak konplikaziorik gabeko ordena eskaintzen dizu. Bentosak azalera lisoari eusten diote irmotasunez, esaterako, azulejoei eta kristalei, baita dutxa barruan ere. Gainera, horman ez da zulorik egin behar.\nGainazal lauetara itsasten den bentosa bat dauka, kristaletan, ispiluetan, azulejuetan eta abarretan jartzeko.Altzairu zinkeztatuzkoa; material hori iraunkorra da eta korrosioa jasaten du.Beira, ispilua edo azulejua bezalako azalera lisoei bakarrik atxikitzen da.Beste material bateko hormak badituzu, bentosak horman torlojutu ditzakezu, finkatuta gelditzeko.Garbitu azulejuak bentosa jarri aurretik, hobeto eusteko.Kako bakoitzak 2 kg arte jasaten ditu.Ez erantsi bainugelako horma-paperari edo beste edozein horma-paperi, produktuak materiala kalte dezake eta.Diseinatzailea\nGarbitu detergente leun apur batekin hezetutako zapi batekin.Egonkortasun handiagoa lortzeko, estutu torlojuak 3 hilean behin.\nZabalera: 8 cmAltuera: 4 cmLuzera: 11 cmPisua: 0.16 kgPaketeak: 1\nMuntatzeko argibideakIMMELN Kakoa803.541.15\nBeste dokumentu batzukIMMELN Kakoa803.541.15


Klubaren historia | SD Eibar - Web Oficial\nSDE / Kluba / Historia\n75 urteren ostean, Lehen Maila eta Izarren Liga etorri ziren\nDenboraldi hartako helburu aitortua Bigarren A mailan mantentzea izango zen. Urtea hainbat zalantzekin hasi zuen taldeak, baina Bigarren B Mailan hainbesteko arrakasta lortu zituen multzoa mantentzea aukeraketa egokia izan zen. Gainera, utzita etorri zirenek zein erosi ziren jokalariek maila ona eman zuten kasu gehienetan.\nDenboraldia aurrera zihoan eta askok taldeak esfortzua ordainduko zuela uste bazuen ere, kontrako egoera eman zen. Klubak erakutsi zuen jokoak zein eraginkortasunak txunditu egin zuen jendea. Eibarrek historiako Lehen Mailarako igoerarekin amesten zuen. "En primavera el Eibar en Primera" eta "Eibar Primeran" bihurtu ziren hiritarren goiburu, eta ez zen leiho bakar bat ere gelditzen Eibarren banderarik ez zuena.\nEstasia 2014ko maiatzaren 25ean iritsi zen, Ipuruan Alavesi 1-0 irabazi ostean. Baina oraindik beste zelai batean gertatzen ari zenaren zain egon beharra zegoen. Jarraitzaile askok telbistaren edo irratiaren bidez jakin zuten Huelvako Recreativok buelta eman ziola partiduari Las Palmasen, Eibarren igoera matematikoa egi bihurtuz 75. Urteurrena gertu zegoen hartan. Hiria festa bihurtu zen, eta cava amaitu zen... eta hori asko esatea da Eibarren.\nEkainaren 7an, historian lehenengo aldiz Bigarren A Mailako txapeldun bilakatu zen, Deportivok Gironan jaso zuen porrotari esker. Untzaga Plazan taldeari egin zitzaion harrera historian izan zuen harrerarik jendetsuena izan zen. Milaka pertsonek bete zuten bai plaza eta baita inguruko kaleak ere, taldekideak zeramatzan autobusa erabat oztopatuz.\nKirol arrakastarekin batera kudeaketa arrakasta bat etorri zen, izan ere, pronostikoek kontrakoa bazioten ere, SD Eibarrek bere kapitala zabaltzea lortu zuen, legediak exigitzen zuen zifrara iritsi arte. Legedi injustu hark, zero defizita eta zorrik ez zuen taldea Bigarren B Mailara jaisteko arriskuan jarri zuen momentu hartan.\nMarketing kanpaina berritzaile eta arrakastatsu bati esker, "Defienda al Eibar-Eibar Defendatu" izenekoa, Klubak hainbat herrialdetatik etorri ziren donazio txiki ugari jaso zituen 1,9 milioi euroko zifrara iritsi eta eskatzen zitzaion kopurua gainditzeko.\nGaur egun jokatzen ari den 2014-15 denboraldian, taldeak jendea txunditzen jarraitzen du ematen ari den maila dela eta, eman behar lukeenaren oso gainetik baitago Klubaren aurrekontuari begiratzen badiogu. Kirol arloan gauzak oso ondo baldin badoaz, erakunde mailan Eibarren etorkizuna sendotzeko erronka ez da xumeagoa. Bere 75. Urteurrenean, gerra ondorengo urteetan sortu zen talde apala "Izarren Liga" delakoa ari da jokatzen, munduko talde onenen artean, duintasuna, esfortzua eta lana uztartuz: Eibarren 75 urtetako historian zehar oinarri izan diren balioak, hain zuzen ere.\nUrteak pasako dira, kirol arloan maila batean edo bestean arituko da taldea, jokalariak, zuzendariak eta jarraitzaileak aldatuko dira, baina talde armaginak Eibarko hiriaren balioak eta nortasuna mantenduko ditu: "Eibar hiri guztiz eredugarria", "Eibar donde el trabajo es arte".


Mesedeak egiten parekorik ez dute donostiarrek - GARA\nSASKIBALOIA Gipuzkoa Basketen porrota Alacanten\nLAGUN ARO GBC 76\nLagunak eta mesedeak egiten parekorik ez dauka Lagun Aro Gipuzkoa Basketek. Mailari eustea bermaturik izango luke Alacant gainditu izan balu, baina atzo ere galtzaile atera zen eta, bide batez, ACB Ligan jarraitzeko ezinbesteko arnasa oparitu zion Txus Vidorretak zuzentzen duen taldeari. Indautxuko entrenatzaileak garagardoren bat hartzera gonbidatu beharko luke Pablo Laso...\nPartida polita eskaini zuten talde biek atzo eguerdian. Hirugarren laurdeneko amaiera aldera arte oso parekatua gainera. Alabaina, donostiarrak ziplo behera etorri ziren 59-57 atzetik zirelarik. Une horretan Txus Vidorretak hutsartea eskatu zuen, ez baitzuen bere taldeak abantaila handitzea lortzen. Gipuzkoarrek, Pankoren jaurtiketei eta Doblasen erasoko erreboteei esker, Alacanti itsatsita jarraitzen zuten, eta buruz buru nahiz 2-3 zonakako defentsen bidez lanak ematen zizkieten aurkariei.\nVidorretaren hutsartea ongi baino hobeto profitatu zuten bere jokalariek. Minutu pare baten buruan 12-0eko partziala lortu zuten. Defentsako errebotea lotu egin zuten mediterranearrek, eta erasoan Heurtel-ek hartu zuen aurreneko zatian Hasbrouck-ek izandako saskiratzeko ardura. Estatubatuarra falten erruz aulkian zegoela, antolatzaile frantsesak nahi bezain erraz aurkitu zuen saskirako bidea.\nDonostiarren artean, berriz, kaosa nagusitu zen. Faltak zirela-eta, Alfonso Sanchez, Uriz eta Mirallesek behar baino minutu gehiago eman zituzten aulkian. Bada, Salgadok, Baronek eta Doblasek, behar baino gehiago jokatu zuten. Santutxuko antolatzaileak nozitu zuen larregizko denbora honen zama. Erasoan Popovic, Hasbrouck, Llompart eta Heurtel gainditu behar zituen, eta atzean lau horien aurrean sufritzea zegokion. Salgado nekatu zelarik, Vidorretarenek zuloa hantxe aurkitu zuten, baita azken laurdenean lasai jokatzeko modua ere.\nAipatu une kritikoa iritsi arte eusten asmatu zuen behintzat Gipuzkoa Basketek. Hasteko 0-5 aurreratu bazen ere, atzoko neurketan beti atzetik ibiltzea tokatuko zela garbi geratu zen berehala, Hasbrouck-en eskutik 9-5 jarri baitziren etxekoak.\nKanpotik Alacant nagusi zen, beronen jokalari txikiek baloia ongi mugitu eta egoki jaurti zezaketelako. Donostiarrek Andy Pankoren bitartez erantzuteaz gain, erasoko errebotean zuten beren arma nagusia. Dena dela, ekimena Vidorretaren mutilena zen beti, nahiz eta Rancik edo Doellman bezalako jokalariak beren mailaren azpitik aritu.\nDomen Lorbek eta Baron kantxaratu zirelarik pixka bat piztu ziren Lasorenak. Doblasek uztaipean min ematen jarraitzen zuen, eta aipatu bi hegalekoen laguntzaz eta Salgadoren gidaritza onaz, atsedenaldira aurretik iristear izan ziren: 43-44. Hasbrouck-ek, aldiz, 45-44 jarri zuen markagailua azken segundoan saskiratuta. Esateko asko geratzen zen oraindik.\nErreboterik ez, partidarik ez\nHeurtel gogor hasi zen hirugarren laurdenetik aurrera. Vidorretak donostiarren 2-3 zonakako defentsa apurtzen asmatu zuen eta antolatzaile frantsesaren eskutik 55-48 aldendu ziren etxekoak.\nGipuzkoa Basket ez zegoen etsitzeko, ordea, eta laurdenaren amaiera aldera bertan zen ostera ere, Doblasek De Miguel lurrera bota eta, jendearen txistu artean, saskiratze erraz bat lortu ondoren.\nOkerrena pasa zela zirudien, baina oraindik etortzeko zegoen. Errebotea itxi egin zuen Alacantek, Andriuskevicius eta Stojic-en bidez, eta Salgado ito arte defentsa gogortu zuen. Erasoan, berriz, aipatu 12-0eko partzialaz agur esan zion Gipuzkoa Basketi, 10 puntuz azpiko muga gainditu ezinik egon baitzen azken laurden osoan, maila bermatzeko abagune paregabea alferrik galduz.\nAtzokoa donostiarrek jarraian jaso duten seigarren porrota izan zen, bigarren itzuli oso txar baten erakusgarri. Etxetik kanpo, berriz, abenduaren 18tik hona irabazi ezinik jarraitzen dute Lasorenek.\nFalta pertsonalen erruz, Urizek behar baino gutxiago jokatu zuen, eta Salgadok behar baino gehiago. Alacantek bapo aprobetxatu zuen egoera hori, Santutxukoa ito eta behin betiko abantaila hartu ahal izateko.\nUn calendario donde sólo Granada y CAI Zaragoza son asequibles\nLagun Aro GBC debe sumar alguna victoria en las seis jornadas que restan, no vayan a acercarse demasiado Menorca y Granada.\nLos de Pablo Laso han de visitar «La Roca» grancanaria, el Palau Blaugrana y Zurbano. No parece, pues, que sus triunfos vayan a venir de fuera de casa.\nPero el próximo rival que visita el Donostia 2016 Arena, el sábado que viene a las 20.00, es un Unicaja al alza, que lleva cinco triunfos seguidos. Por ende, las citas ante Granada, el domingo 24, y CAI Zaragoza -que está cuajando una espectacular segunda vuelta-, el 4 de mayo, se antojan vitales, puesto que parecen los únicos asequibles. A. G.


naiz: agenda - Pro Zarautz 2016\n2016/03/31 - 2016/04/03\nOstegunetik igandera Zarautzen mundu mailako surf txapelketa izango da. WSL (World Surf League) erakundeak sustatutako mundu mailako surf zirkuituko froga izango da Zarauzkoa. 1.000 puntu banatuko dira bertan gizonezneko eta emakumezkoen sailean, 20.000 $-ekoak izango dira sariak, NAIZek egindako ekarpenari esker gizonezko eta emakumezkoen artean sari berbera banatuko da.\nSurfa eta berari loturiko musika jaialdia ere izango da martxoaren 31tik apirilaren 3a bitarte. Hauxe egitaraua egunez egun:\n10.30etan surf ikastaroak. Ekitaldi ofizialki hasterako Zarazuko Surf Eskolaren eskutik surf ikastaroak izango dira. 20 €tan izango dira ikastaroak.\n18.30: Axi Muniainen hitzaldia. 2015-2016 denboraldiaren inguruko hitzaldia eskainiko du surflari zarauztarrak. Bertan negu honetan etxean eta kanpoan (Maroko, Hawai, Mexiko eta Kalifornia) ehizatzen dabilen itsasaldietaz arituko da. Horrez gain, bere ‘Mobile Home’ gisa erabiltzen duen kamioia eta bestelako erremintak ikusteko aukera izango da.\nEl Ciruelo DJ\n9.30ean hasita Surf your soul. Esther Fernandez Yoga irakasleak (Yogaz) goizetan yoga egitera gonbidatuko gaitu eguna osasuntsu hasteko. Egunero saio ezberdinak egingo ditu eta igandean DJ Ciruelorekin batera praktika berezi bat antolatu du. Yoga saioen ondoren gosaria izango dute yoga egitera hurbilduko diren pertsona guztiak The Yogi Tea eta Eroski produktuekin. 10.30: Surf ikastaroak\n11.00-20.00: Betiko Market: Kimmu eta Oreka ikasle elkarteen eskutik Street Market bat izango da txapelketa eremuan. Bertan Euskal Herrian eta, bereziki, Zarautzen garatu diren markak eta dendak aurkeztu nahi dira. 3 egunetan postu ezberdinak izango dira.\n12.30: Poster sinadurak\n18.00, Skate Jaia: Captain Jairock skater eta hizlariaren agindupean skate txapelketa izango da Zarautzeko skateparkean. Bertan Euskal Herri mailan dauden skater onenetakoak izango dira diru eta materiala irabazteko lehian.\n9.30: Surf your soul\n10.30: Surf ikastaroak\n11.00: Betiko Market\n12.00 Txotx: Txapelketa gunean taberna bat izango da La Salve garagardoa, Alzolako Ura eta freskagarriak edateko. Horrez gain Guesalaga eta Croqueta y Presumidaren eskutik hamburguesak, kroketak eta txuleta pintxoak eskeiniko dira. Bestalde The Yoga Tea markaren eskutik té-a hartzeko aukera izango da dohainik. Eta, azkenik, Toxt-a antolatu da Izeta Sagardotegiaren sagardoa dastatzeko.\n12.30 Herri kirolak.\n17.00 Shape erakustaldia: Self Surfboards Euskal Herrian Joseba Bernardok eskuz egiten dituen surf oholak dira. Surf ohol bereziak dira, diseinu klasikoetan oinarrituta eta estetika asko landutakoak. Laraunbatean surf ohol bat “shapeatuko” du txapelketa guneko eszenatokian, ikuslegoak “shaperrak” lana nola egiten duten ikus dezan.\n18.30 BMX erakustaldia: Mundu mailan aritzen diren Sergio Layos, Nil Soler, Roger Soler, Joan Balmaña, Richard Grimal eta Igor Eskudero BMX riderren eskutik BMX erakustaldi bat izango da Borguetoko skateparkean (txapelketa gunea).\n12.30: Alzola ur kata\n13.30 Air Show: Turkish Airlines babeslearen eskutik surfeko aereo txapelketa izango da. Txapelketa irekia izango da, QS partadideekin eta bestelako surflari gonbidatuekin, eta bertan aereo ikusgarriena egiten duen surflariari hegazkin txartel bat eta 500€-ko saria emango zaizkio.\n18.00: Sari banaketa


Euskal AEko hotel-establezimenduetako bidaiari-sarrerak %3,4 gehitu dira 2018ko irailean\nESTABLEZIMENDU TURISTIKO HARTZAILEEN INKESTA (ETHI). 2018KO IRAILA\nUdako hiletan —uztailean, abuztuan eta irailean— bidaiarien sarrerak %4,3 ugaritu dira eta gaualdiak %5,9\n2018ko irailean, 299.174 bidaiari-sarrera erregistratu ziren Euskal AEko hotel-establezimenduetan, aurreko urteko hil berean baino 9.779 gehiago, %3,4ko gehikuntza, Eustaten datuen arabera. Bidaiari-sarrerak %8,1 gehitu ziren Gipuzkoan eta %1,5 Bizkaian, baina %2,5 jaitsi ziren Araban.\nBestalde, gaualdi erregistratuak, 2018ko irailean, 601.083 izan ziren Euskal AEko hotel-establezimenduetan, aurreko urteko irailean baino 36.646, %6,5, gehiago. Gipuzkoan %10,6ko igoera gertatu da, Araban %5,3koa eta Bizkaian %3,3koa.\nEstatuko bidaiariak %3,5 hazi dira Euskal AEn aurreko urteko irailaren aldean eta atzerriko bisitariak %3,2 gehitu dira. Arabaren kasuan, Estatuko bidaiariek %3,9ko eboluzio negatiboa eduki dute, eta %0,1eko igoera atzerritik datozenen kasuan. Bizkaian Estatuko bidaiariak %0,5 gehitu dira eta atzerritarrak %2,6. Gipuzkoan Estatukoen sarrerak %12,0 gehitu dira; atzerritarrenak, %4,8.\nBatez besteko egonaldia, irailean, 2,01 egunekoa izan da, 2017ko irailean 1,95 zelarik. Araban lehengo urteko 1,75 egunekotik aurtengo 1,89kora luzatu da; Bizkaian 1,91tik 1,95era luzatu da; Gipuzkoan 2,08tik 2,12ra luzatu da aurtengo irailean 2017koaren aldean.\nPlazakako betetze-mailari doakionez, ehuneko 2,1 puntuz handitu da Euskal AE osoan, 2017ko iraileko %64,5etik aurtengo %66,6ra iraganez. Araban ehuneko 3,0 puntuko igoera gertatu da, eta betetze-maila %60,6koa izan da aurtengo irailean. Bizkaian ehuneko 0,4 puntuz gehitu da, eta %64,9koa izan da betetze-maila. Gipuzkoan hobetu da betetze-maila ehuneko 3,7 puntuz, plazakako %70,8ko betetze-maila 2018ko irailean.\nGelakako betetze-maila ehuneko 2,9 puntuz gehitu da Euskal AE osoan, %80,2ra iritsiz. Araban ehuneko 5,5 puntuz gehitu da, %74,1era; Bizkaian 1,1ez, %80,4ra; Gipuzkoan 4,1ez, %82,2ra.\nPlazakako hotel-okupaziorik handienak, irailean, gertatu dira Donostian (%77,5), Arabako Errioxan (%76,8) eta Gipuzkoako kostaldean (%76,5).\nAsteko eguna aintzat harturik, Euskal AE osoan 2018ko irailean okupaziorik handiena aste-bukaeretan izan da, betetako plazen %72,8rekin; lanegunetan %63,9koa izan da.\nSektorearen errentagarritasun-adierazleez, eguneko batez besteko tarifa (ADR) Euskal AEko hoteletan 101,8 eurokoa izan da 2018ko irailean, aurreko urtean baino %6,7 gehiago. Batez besteko tarifa 73,7 eurokoa izan da Araban, non %3,5 jaitsi den; 89,5 eurokoa Bizkaian, %13,6ko igoerarekin; eta 125,6 eurokoa Gipuzkoan, %2,6ko igoerarekin.\nGela eskuragarriko diru-sarrerak (RevPar), zeinak hotel-establezimenduetako okupazioaren araberakoak diren, 81,7 eurokoak izan dira Euskal AEn 2018ko irailean, 2017koan baino %10,8 gehiago. Araban 54,6 eurokoak izan dira; Bizkaian 71,9 eurokoak; Gipuzkoan 103,3 eurokoak.\nDonostian izan den gelakako betetze-maila Zinemaldian, %92,4\nZinemaldia izan den bitartean, 20.617 bidaiari-sarrera eduki dituzte Donostiako hotel-establezimenduek 2018ko irailaren 20tik 29ra (10 gau). Denbora-tarte berean 46.943 gaualdi izan dira; plazakako betetze-maila %75,9koa izan da; gelakakoa, %92,4koa.\nGelakako betetze-maila Gasteizen hiriko FesTVal-en, %78,4\n4.908 bidaiari-sarrera izan dituzte hotel-establezimenduek Gasteizen 2018ko FesTVal-en, irailaren 4tik 9ra (6 gau). Denbora-tarte berean 11.043 gaualdi izan dira. Gelakako betetze-maila, %78,4; plazakakoa, %60,8.\nUztail, abuztu eta iraileko balantzea: Sarrerak gehitu dira %4,3 eta gaualdiak jaitsi %5,9\nUztail, abuztu eta irailean oro har sarrerak %4,3 gehitu dira Euskal AEn, 2017 hiru hilabete horietan oro har baino 40.198 sarrera gehiago. Gipuzkoan %7,2ko igoera gertatu da sarreretan aurreko urteko aldi beraren aldean eta Bizkaian %4,1ekoa izan da igoera hori, baina Araban %2,4ko jaitsiera gertatu da.\nGaualdiek %5,9ko igoera eduki dute Euskal AEn oro har 2018ko uztail, abuztu eta irailean, 112.648 gaualdi gehiago 2017ko hiru hilabeteko aldi beraren aldean. Gipuzkoan %8,4 igo dira, Bizkaian %5,2 eta Araban %0,7.\nPlazakako betetze-maila, 2018ko hiru hilabete horietan eta Euskal AE osoan, %72,6koa izan da, ehuneko 1,9 puntuz hobea 2017ko aldi berekoa baino (%70,7).\nLanda-ostatuetako bidaiari-sarrerak %7,4 gehitu dira eta gaualdiak %11,8 2018ko irailean\nEuskal AEko landa-ostatuetan 18.267 bidaiari-sarrera erregistratu dira irailean, %7,4 gehiago aurreko urteko hil beraren aldean. Bizkaian %9,2ko gehikuntza izan da sarreretan, Gipuzkoan %7,3koa eta Araban %4,1ekoa. Izan dira 5.020 atzerritar-sarrera, zeina den %9,3ko hazkundea aurreko urtekoen aldean, eta sarrera guztien %27,5 da hori. Bestalde, Estatutik etorririko bidaiarien sarrerak %6,6 gehitu dira.\nEuskal AEko landa-establezimenduetan irailean 46.435 gaualdi erregistratu dira, aurreko urteko hil beraren aldean %11,8ko gehikuntza. Gipuzkoan %14,8 gehitu dira, Bizkaian %8,8 eta Araban %5,7.\nPlazakako betetze-mailak, %35,4, ehuneko 3,6 puntuko igoera eduki du 2017ko irailekoaren aldean. Araban ehuneko 0,5 puntuko igoera izan da, betetze-maila %21,3ra iritsiz; Bizkaian betetze-maila %33,1ekoa izan da, ehuneko 3,2 puntu gehiago 2017ko irailaren aldean; Gipuzkoan ehuneko 5,4 puntuz gehitu da, eta betetze-maila %43,3koa izan du irailean.\nAzkenik, bidaiariko batez besteko egonaldia luzatu egin da 2017ko irailaren aldean: duela urtebete 2,44 egun ziren; azken hil honetan, 2,54.\nUztail, abuztu eta iraileko balantzea landa-ostatuetan: Sarrerak gehitu dira %2,3 eta gaualdiak %8,4\nUztail, abuztu eta irailean oro har sarrerak %2,3 gehitu dira Euskal AEn, 2017ko hiru hilabete horietan oro har baino 1.425 sarrera gehiago. Araban %5,4ko igoera gertatu da sarreretan aurreko urteko aldi beraren aldean, Bizkaian %3,9koa izan da igoera hori eta Gipuzkoan %0,4koa.\nGaualdiek %8,4ko igoera eduki dute Euskal AEn oro har, 16.269 gaualdi gehiago 2017ko uztail, abuztu eta iraileko aldiaren aldean. Araban %12,6 igo dira, Bizkaian %12,3 eta Gipuzkoan %5,4.\nEskuratu den plazakako betetze-maila, 2018ko hiru hilabete horietan eta Euskal AE osoan, %50,9koa izan da, ehuneko 3,7 puntuz hobea 2017ko aldi berekoa baino (%47,2).


Mikel Goiangerua Gipuzkoan bisitan | El Diario Vasco\nTolosa GoierriMikel Goiangerua Gipuzkoan bisitan\nOhitura mantenduz atzokoan Igaratzako ermitan izan zen Meza emateko garaian. Aralarko Adiskideak elkartekoek dena prest zuten ongietorria emateko eta erromeri giroan egun eder bat igarotzeko\nE. ARRAIGO TOLOSALDEA. Lunes, 14 agosto 2017, 07:25\nGoizean goiz, eguraldi ona lagun zutelarik, martxan jarri ziren Aralarko Adiskideak elkarteko kideak Aralarko santutegira. Bertan Mikel Goiangeruaren irudia zain zuten Inaxio Azkoaga kapilaua Guardetxeko aparkalekura joateko. Bertan, zain zituzten hainbat lagun ongietorria emateko eta Goiangerua agurtzeko. Ondoren, Igaratzako bidea egiteko prest agertu ziren lagun asko.\nZazpi bat kilometro dira mendiko pistan egiteko, pagadi eder artean, eta urtero fededun ugari izaten dira bertan Goiangeruaren irudiaren ondoan egiteko. Paseo polita izaten da eta giroa ere gomendagarria mendizaleen artean. Aurten gainera eguzkiak ere ez zuen galdu nahi izan Mikel Goiangerua bisita Gipuzkoara eta konturatzerakoan Errenaga parajean zeuden. Bertan, Tolosako Aralarko Adiskideak elkartea antolatutako festan ohi den bezala, Igaratzako Gurutzea zegoen. Eguerdi partean, topo egin zuten bat eta bestea, gero Igaratzako ermitara joaneta meza eskaintzeko.\nErrenagan, Juan Jose Agirre Lazkaoko komentuko Aita Benedik-tarrak kantuan jarri zituen bertan bildutako fededun guztiak ermitara iristeko bidean Goiangeruaren omenezko kantuak.\nGero, Aita Benedekitarrek Inazio Azkoaga kapilauarekin batera Meza eskaini zuten. Lagun asko hurbildu zen ermita txikiaren inguruan.\nElizkizuna amaitu ostean, erromeri giroa nagusitu zen. Trikitixa eta panderojoleen laguntzarekin primerako giroa izan zen. Salda beroa, txorizo eta haragi egosiaren pintxoak, sagardoa, ardoa eta bestelakoak dastatzeko aukera egon zen Tolosako elkarteak duen aterpearen kanpoaldean.\nAurten gainera, ekitaldi berezia antolatu zuten Enirio-Aralar mankomunitateko eta Nafarroako Unioko lagunek. Euren arteko elkartasuna bultzatu nahian bat egin zuten Igaratzan. Ekitaldi xume batean artzain eta abeltzain biltzen dituen bi elkarteetako ordezkariak, Josu Oiartzabal eta Juan Javier Lanzek parte hartu zuten. Gero, abezltzain eta artzainen arteko soka-tira desafioa egon zen.\nBazkaria eta musika izan ziren ondoren lagun artean egunari amaiera emanez.\nLos baserritarras de Zizurkil celebraron su día Espectacular vuelco de un camión en Olaberria